Карантин чекловлари фуқароларнинг ҳуқуқларини қай тарзда бузмоқда - Anhor\nAnhor Все посты Карантин чекловлари фуқароларнинг ҳуқуқларини қай тарзда бузмоқда\nНега қаҳвахонага киришда мижознинг шахсий маълумотларини ёзиб олиш шахсий маълумотлар тўғрисидаги қонуннинг бузилиши ҳисобланади? Карантин даврида қайси конституцион ҳуқуқлар бузиляпти ва нега карантинга жойлашганда телефон ва банк картасини бермаслик керак? Шу ва бошқа масалалар ҳақида Legalmax фирмасининг катта юристи Мадина Турсунова билан суҳбаташдик.\nМамлакат бош санитар врачининг хўранда Covid-19 га чалинган тақдирда унинг айбсизлигини исботлаш учун умумий овқатланиш нуқталарига видеокамералар ўрнатиш ҳақидаги тавсиясини ҳуқуқ нуқтаи назаридан қандай изоҳлайсиз?\nВидеокузатув қўйишга рухсат бериладиган умумий фойдаланиш жойлари ҳақида тушунча мавжуд. Умумий овқатланиш муассасаси ҳам хоҳлаган киши чекловсиз келадиган жой ҳисобланади, бу ерларга ҳам кўп ҳолларда камералар ўрнатилган бўлади. Видеокузатув жамоат жойларига хавфсизлик мақсадларида ўрнатилади. Аммо Ўзбекистонда жамоат жойларига видеокузатув ўрнатиш қоидалари тартибга солинмаган. Масалан, видеокузатув ҳолатида товуш ёзилмаслиги керак, шунингдек камералар ҳожатхоналарга ўрнатилмайди.\nБундай ҳолларда фуқаронинг шахсий ҳаёт сири ҳақидаги конституциявий ҳуқуқини эсда тутиш лозим. Ушбу ҳуқуқдан келиб чиққан ҳолда видеокузатув ўрнатилган жамоат жойларида фуқароларни видеотасвирга олинаётгани ҳақида огоҳлантирувчи бешгилар бўлиши шарт. Бунда видеокузатув ҳақидаги огоҳлантирувчи белгиларни ўрнатишни белгилайдиган бевосита нормалар мавжуд эмас. Жамоат жойларидаги фуқаролар ўзларини камерага ёзиб олишаётганини билиш ҳуқуқига эга. Агар сизни тасвирга олишаётган бўлса, унда сиз бу ҳақда билишингиз зарур. Буни мен инсон ҳуқуқлари тамойилларидан келиб чиққан ҳолда айтяпман, огоҳлантирувчи лавҳа ресторан, қаҳвахона ёки савдо марказига кириш жойида осилиб туриши керак. Жамоат жойларидаги камералар товушни қайд этмаслиги кераклигини тушуниш муҳим. Агар бу юз берса, унда буни шахсий ҳаётга аралашиш сифатида ифодалаш мумкин. Шунга мос равишда, ҳуқуқбузарликларнинг олдини олиш мақсадида ўрнатиладиган камералар фақат тасвирни ёзиши шарт. Бироқ, ҳозирга қадар қонунчиликда видеокузатув ва тасвирга олиш қоидаларига тааллуқли аниқ регламентация мавжуд эмас.\nНега камералар ўрнатилган корхоналар ташриф буюрувчиларни видеотасвирга олиш кетаётгани ҳақида хабардор қилмайди?\nВидеокузатув ҳақида огоҳлантиришларни ўрнатиш бўйича тўғридан-тўғри талаблар йўқлиги сабабли корхоналар ўз ҳудудида ва офис хоналарида камералар ўрнатиш ҳуқуқига эга. Бунда корхона ходимлари ва ташриф буюрувчилар видекузатув ҳақида илиш ҳуқуқига эгалар. Масалан, йўл ҳаракати қоидаларини қайд этиш учун ўрнатилган камералар борасида огоҳлантириш ҳақида бевосита талаблар бор. Йўл ҳаракати иштирокчилари олдинда қоидабузарликни қайд этадиган камера борлиги ҳақида огоҳлантирилиши лозим.\nЯқинда мен Тошкентдаги Экопаркка кира олмадим, чунки кириш жойида мендан шахсий маълумотларни – фамилиям, исмим, туғилган йилим, манзилим, телефон рақамимни талаб қилишди. Бундай ҳолда ташриф буюрувчилар ўзини қандай тутиши керак? Агар шу истироҳат боғига ёки қаҳвахонага жудаям киргим келаётган бўлса-чи?\nҲеч ким “Шахсий маълумотлар тўғрисида”ги қонунни бекор қилгани йўқ. Қонунда шахсий маълумотларни тўплаш фақат шахснинг розилиги билангина амалга оширилиши мумкин. Агар шахс ўз розилигини бермаса, маълумотлар қандай мақсадларда тўпланишидан қатъи назар унинг шахсий маълумотлари тўпланмаслиги керак.\nБунинг устига қонун шахсий маълумотларни тўплайдиган шахслар ва ташкилотларга уларнинг сақланишини таъминлашни белгилаб қўйган. Қонунда маълумотларга ишлов бериш ва тўплаш фақат конкрет белгиланган мақсад учун амалга оширилиши керак дейилади. Мақсаддан келиб чиққан ҳолда шахс тақдим этадиган маълумотлар ҳажми белгиланади. Мен жамоат жойлари, истироҳат боғлари ҳолатида бу мақсадга мувофиқ эмас деб ҳисоблайман. Ҳатто тиббий маълумоти бўлмаган одам ҳам боғда вирусни юқтириш эҳтимоли жуда кам эканини тушунади.\nҲар ким ўз шахсий маълумотларини тақдим этишни рад қилишга ҳақли. Бошқа жиҳати – агар сиз ўз шахсий маълумотларингизни тақдим этишни хоҳламасангиз, боғ маъмурияти сизни боққа киритмасликка ҳаққи борми?\nҚонунда, агар маълумотларни тўплаш субъект ўзининг қонун олдидаги мажбуриятларини бажариш учун зарур бўлса, унда тўплашга рухсат берилади, деб айтилади. Ўхшаш мисолни келтираман. Иш берувчи даромадингиздан солиқ тўлаш учун сизнинг паспорт маълумотларингиз ва СТИРингизни билиши керак. Яъни иш берувчи бу маълумотларни солиқ ва меҳнат кодексини бажариш учун зарурлиги сабабли тўплайди.\nБу ерда маълумотларнинг сақланиши ҳақидаги масала юзага келади, Экопаркда маълумотлар дафтарга ёзилаётганди…\nМаълумотлар қоғоз шаклда тўпланиб, дафтарга ёзилганида ҳам уларнинг сақланиши таъминланиши лозим. Маълумотларни тўплаш учун масъул бўлган ва уларнинг сақланиши учун жавоб берадиган шахс бўлиши керак. Дафтар сейфда сақланиши ва ишлов бериш ҳамда эпидемиологик текширишни ўтказиш учун фақат СЭС органларига тақдим этилиши зарур.\nМаълумотларни тўплаш эмас, балки айнан шахсий маълумотларнинг ошкор бўлиш эҳтимоли инсон ҳуқуқлари учун катта таҳдид ҳисобланади. Чунки уларнинг кейинги ишланиши ва сақланиши шу қонун талабларига жавоб бермайди. Бу маълумотлар учинчи шахсларнинг қўли тушишдан қандай ҳимояланиши ҳақидаги масала очиқ бўлиб қолади.\nБундан ташқари, маълумотларга ишлов беришга розилик, улар қаерда тўпланишидан қатъи назар, ҳар доим ёзма шаклда олиниши лозим. Фуқаро махсус розилик формулярини имзолаши, унга қандай маълумотлар ва нима мақсадда тўпланаётганини тушунтиришлари керак. Фақат ёзма розилик олинганидан кейингина маълумотлар олиниши мумкин. Агар формуляр бўлмаса, унда маълумотлар фуқаронинг розилиги билан тўпланганига далил ҳам бўлмайди.\nКўрсатилган ҳолатда шахсий маълумотларни тўплаш бўйича талаблар қонуности қарорлари билан ўрнатилган, бироқ улар етарлича батафсил регламентга солинмаган. Бундай талаблардан амалда жавоблардан кўра кўпроқ саволлар туғилади.\nКарантин даврида қандай қонунбузарликларни кўрдингиз?\nКоронавирус пандемия келтириб чиқарган мислсиз вазият мамлакатда эпидемияга йўл қўймасликка йўналтирилган қатъий чеклов чораларининг жорий этилишига олиб келди. Карантин энг аввало фуқароларнинг конституциявий ҳуқуқлари чекланишига олиб келди. Ҳаракатланиш ҳуқуқи, мулкдан фойдаланиш (автомобиль ҳайдаш) ҳуқуқи чекланди. Фуқароларнинг муайян соатларда ҳаракатланиш ҳуқуқини чеклайдиган комендантлик соати жорий этилди. Одатий вазиятда фуқаролар сутканинг исталган вақтида ҳаракатланиши мумкин.\nКонституциявий ҳуқуқларнинг ҳар қандай чекланиши қонун асосида жиддий сабабларга кўра юз бериши керак. Ўзбекистонда фавқулодда ҳолатни жорий этиш тартиби ҳақидаги қонун йўқ, у чеклов чораларининг асослари ва чегараларини тартибга солган, фуқароларнинг ҳуқуқлари кафолатини мустаҳкамлаган, асоссиз жисмоний куч ишлатгани учун ҳуқуқни муҳофаза қилиш органларининг жавобгарлигини белгилаган бўларди.\nУмуман олганда эса, карантин доирасида қабул қилинган чеклов чоралари жамоатчилик соғлиғини муҳофаза қилишга йўналтирилган, аммо амалда улар аниқ нормалар ва қоидалар йўқлиги боис кўплаб саволларни келтириб чиқарди. Жамоат транспорти фаолиятининг тўлиқ тўхтатилиши ва ҳар қандай ҳаракатланишга қўйилган тақиқлар ўзини-ўзи банд қилган фуқароларнинг катта қисми даромад манбаидан ажралишига олиб келди, қолганлар эса шунчаки жисмонан иш жойигача етиб боролмади. Касбларнинг ҳаммаси ҳам масофадан туриб ишлаш имконини бермайди.\nХўш, Коронавирусга қарши курашиш бўйича Республика комиссияси нима деди? Бу одамлар иш ҳақидан маҳрум бўлмасликлари кераклигини ва улар тўланмайдиган таътилга чиқиши зарур эмаслигини айтди. Аммо икки ой давом этувчи тўланадиган таътил бўлмайди, тўланмайдиган таътилга эса ходимни фақат унинг истаги бўйича чиқариш мумкин. Иш берувчилар қийин вазиятда қолди, чунки фойда ва тушумлар мутлақо тушмаётган бир пайтда уларнинг иш ҳақини тўлаш бўйича мажбуриятлари ва солиқ тўловларини ҳеч ким бекор қилгани йўқ-да.\nКарантин касалхоналарида ётганларнинг телефонлари ва банк карталарини олиб қўйилди. Бу қонунийми?\nТелефонни олиб қўйиш мумкин эмас, чунки бу одамнинг хусусий мулки. Хусусий мулк ҳуқуқи кафолатланади. Бу ручка, телефон, тугма ёки автомобиль бўлишидан қатъи назар, жиддий сабабсиз ҳеч ким сизнинг шахсий мулкингизни олиб қўйишга ҳақли эмас. Телефон – бу алоқа воситаси, унда шахсий ҳаёт ҳақидаги маълумотлар, махфий ҳисобланган шахсий ёзишмалар мавжуд. Шахсий ҳаёт сири, ёзишмалар сири шахснинг ажралмас конституциявий ҳуқуқлари ҳисобланади. Ҳеч ким сизнинг шахсий ёзишмаларингизни ўқишга ва ошкор қилишга ҳақли эмас, қонунда белгиланган ҳолатлар бундан мустасно.\nАмалдаги қонунчиликда эпидемиологик текширув муносабати билан фуқароларнинг шахсий ҳаёт ва ёзишмалар сири ҳуқуқларини чеклайдиган нормалар йўқ. Фақат “Тезкор-қидирув фаолияти тўғрисида”ги қонун, жиноий иш мавжуд бўлганида ва прокурор санкцияси билан, ёзишмалар, телефон суҳбатлари сирини чеклаш имконини беради.\nДавлат-эпидемиологик назорат органларининг тезкор-қидирув фаолиятини ўтказишга ваколати йўқ ва фуқароларнинг ҳуқуқларини чеклашга ҳам ваколатлари йўқ.\nФуқароларнинг телефонларини ким олиб қўйган? Олиб қўйиш нима асосида амалга оширилган? Фуқаролар ўз мулклари қандай мақсадларда олиб қўйилгани ҳақида огоҳлантирилдими? – деган саволлар туғилади.\nТелефонлар ва банк карталарини олиб қўйган шахсларда қонуний асослар бўлмаган. Фуқароларда телефон ва банк карталари олиб қўйилишини рад этиш ҳуқуқи бор эди.\nМахсус комиссиянинг қарори ҳам фуқароларнинг ёзишмалар сири ва шахсий ҳаётга бўлган конституциявий ҳуқуқларини чеклаш учун қонуний асос бўла олмайди, чунки фавқулодда ҳолат режимини жорий этиш учун қонун мавжуд эмас.\nАммо телефонлар ва карталар олиб қўйилиши Вазирлар Маҳкамасининг қарорида белгилаб қўйилди …\nВазирлар Маҳкамасининг қарори бу қонун эмас, балки ижроия ҳокимият органлари томонидан қабул қилинадиган қонуности ҳужжати. Қарор Конституцияга ва фуқароларнинг ҳуқуқларини кафолатлайдиган қонунларга зид бўлмаслиги зарур, бу қонунлар юридик кучи бўйича юқори туради ва ҳамма томонидан бажарилиши шарт.\nМуаммоли масалаларни тартибга солиши ҳамда давлат органларининг чегаралари ва ваколатларини белгилаб бериши мумкин бўлган фавқулодда вазиятлар тўғрисидаги қонуннинг қабул қилиниши ҳозир ҳар қачонгидан ҳам долзарблик касб этмоқда. Фавқулодда вазиятлар тўғрисидаги қонун лойиҳаси 2016 йилдаёқ муҳокама қилинганди, аммо номаълум сабабларга кўра у қабул қилинмади. Қонунчиликда “оқ доғлар” мавжуд бўлганида, бу фуқароларнинг ҳуқуқлари бузилиши таҳдидининг пайдо бўлишига олиб келади, чунки жорий этиладиган чораларнинг чегараси йўқ.\nОхирги тўрт йил давомида мамлакатда кўплаб қонунлар қабул қилинди, ҳар куни янги норматив-ҳуқуқий ҳужжатлар чоп этилмоқда, кўп ҳолларда улар бир-бирига зид бўлиб чиқяпти. Агар норматив ҳужжатларда Конституцияга зид ҳолатлар мавжуд бўлса, унда Конституциявий суд кузатиш ва рухсат бериш учун яратилган ягона ваколатли орган ҳисобланади. Қонунларни изоҳлаш – бу Конституциявий суднинг алоҳида ҳуқуқи. Айнан Конституциявий суд карантин даврида қўлланган барча нормаларнинг конституциявийлиги ҳақида хулоса бериши мумкин.\nҲозирги ҳолатда 25 йил давомида уйқуда ётган Конституциявий суднинг сукут сақлаши мени ҳайрон қолдирмоқда. Ўзбекистонда фаол олиб борилаётган суд-ҳуқуқ ислоҳотлари Конституциявий судга мутлақо алоқаси йўқдай гўё.\nЖисмоний шахсларда ҳозирга қадар масалаларни тўғридан-тўғри Конституциявий судга киритиш ҳуқуқи йўқ. Ушбу ҳуқуқни жорий этиш фуқароларга қонунлар ва ҳукумат қарорларининг конкрет нормаларига шикоят билан мурожаат қилиш имконини берган бўларди. Агар бошқа мамлакатларнинг тажрибасига қарайдиган бўлсак, демократик давлатларнинг кўпчилигида фуқаролар Конституциявий судга шикоят билан мурожаат қилиш ҳуқуқига эга.\nПандемия туфайли юзага келган вазият қонунчилигимиздаги кўплаб “оқ доғлар”ни кўрсатди. Ҳар қандай чекловни жорий этиш мутаносиб равишда бўлиши ва мавжуд шахс ҳуқуқларининг кафолатларини ҳисобга олиши керак. Назаримда, махсус комиссия қарорлаярида айнан мувозанат етишмайди. Яъни тарозида “ҳуқуқларни чеклаш” ва “ҳуқуқларга амал қилиш” паллалари бўлса, унда “ҳуқуқларга амал қилиш” палласи ҳар доим оғир келиши керак. Агар чекловлар ҳаётий зарур бўлса, унда ушбу паллалар мувозанатига амал қилиниши зарур.


Ўзбекистон Марказий банки омонатларни жалб қилишни рағбатлантиришга уринмоқда\n30 ноябр 2020, Тошкент вақти: 21:33\nЎзбекистон банклари жалб қилинган омонатлар бўйича устама фоиз ҳақи миқдорини ўзлари ҳал қиладиган бўлди. Ўзбекистон Марказий банки қабул қилган қарорга кўра, банк операцияларини амалга ошириш ва банк депозитлари ставкаларини белгилашда тижорат банкларига тўла мутсақиллик берилади.\nТижорат банклари жалб қилинган омонатлар устама фоизини Марказий банкнинг қайта молиялаштириш ставкалари ва инфляция даражасига кўра ўзлари белгилаши мумкин бўлади. Айни пайтда, мазкур қарор қабул қилингунига қадар жалб этилган омонатларга доир устама фоиз ҳақи ўзгаришсиз қолиши ҳам қайд этилади ҳужжатда.\nЎзбекистонда омонатчилар ўз ҳисоб рақамидаги пулларини чиқариб олишда муаммоларга учраши ҳамда инфляция даражаси одатда ўрнатилган устама фоиз ҳақидан анча юқори бўлгани боис мамлакат тижорат банкларига ишонч йўқлигини айтишади кузатувчилар.\n6 июлда қабул қилинган қарор уч ойдан кейин кучга кириши айтилмоқда. Мазкур қарор тижорат банкларига омонатларни жалб қилишни рағбатлантириш уриниши ўлароқ кўринмоқда.\nМай ойида Ўзбекистон Марказий банки мамлакат бош вазирини иқтисодда нақд пул тақчиллиги юзага келгани ва нақд пул тушумини таъминлаш бўйича тезкор чора-тадбирлар кўрилмаса, мамлакатдаги ижтимоий-иқтисодий вазият оғирлашиши мумкинлигидан огоҳлантирган эди.


«Ўзгидромет» икки ҳодиса юзасидан шошилинч ахборот берди - xabar.uz\n«Ўзгидромет» икки ҳодиса юзасидан шошилинч ахборот...\n20.05.2022 11:29 0 3192\n«Ўзгидромет» яна бир шошилинч ахборот билан чиқди.\n20 май ҳолатига кўра 21 майда шимолда ва чўл ҳудудларда, 22 майда республика бўйича баъзи жойларда шамол тезлиги 23-28 м/с га етиши мумкин.\nАйрим жойларда шамол чанг-тўзон билан кузатилиши мумкин.\nЮртимиз аҳолиси ва меҳмонларидан эҳтиёт чораларини кўришни, ҳамда машиналарни дарахтлар ва реклама тахталари остига қўймасликларини сўраб қоламиз, дейилади хабарда.\nЖамият 29/06, 11:25\nОб-ҳаво бўйича шошилинч ахборот берилди\nЖамият 24/06, 14:39\n«Ўзгидромет» аномал иссиқдан огоҳлантирди\nЖамият 24/06, 10:30


Россия вакцина ишлаб чиқаришни бошлади. 20 та давлатдан 1 миллиард доза буюртма олинган\nДУНЁ ҚИЗИҚАРЛИ Фойдали\nDiyor24\tPosted on Avgust 16, 2020\nРоссия «дунёдаги илк вакцина» сифатида рўйхатдан ўтказилган коронавирус вакцинасини ишлаб чиқаришни бошлади. Н.Гамалея номидаги эпидемиология ва микробиология маркази вакцинанинг биринчи партиясини ишлаб чиқариб бўлди. Бу ҳақда мамлакат соғлиқни сақлаш вазирлиги хабар берди.\nИшчи номи «Гам-КОВИД-Вак», бозор номи эса «Спутник-V» бўлган вакцина мушаклар орқали юборишга мўлжалланган. У иккита 0,5 мл ҳажмли ампуладан иборат бўлади. Бу ҳақда РБК ёзган.\n11 август куни Россия президенти Владимир Путин мамлакат дунёда биринчи бўлиб коронавирус вакцинасини рўйхатдан ўтказгани ва унинг қизларидан бири ҳам синов эмлашида қатнашганини маълум қилганди. Путин қизи иккита эмлашдан кейин иситмаси 37 ва 38 даражага кўтарилгани, кейин у ўзини яхши ҳис қилганини айтганди.\nРоссия соғлиқни сақлаш вазири Михаил Мурашко вакцинани ишлаб чиқариш билан Гамалея номидаги марказ шуғулланишини айтганди. Шунингдек, «Биннофарм» компанияси ҳам вакцина ишлаб чиқаришда қатнашади. Кейинчалик мамлакатдаги бошқа фармацевтика компаниялари ҳам вакцина ишлаб чиқаришга жалб қилинади.\nPrevious PostДеновда ота фарзандининг 18 ёшигача тўланадиган 84 млн сўм алиментни олдиндан тўлади\nNext PostСамарқандда героин гиёвҳандлик моддасини сотаётган 65 ёшли шахс қўлга олинди\nDiyor24 Sentabr 25, 2020\nDiyor24 Avgust 3, 2020\nФалажланган БМТ коронавирус қурбонларидан бири бўлиши мумкин\nDiyor24 Aprel 10, 2020\nDiyor24 Fevral 3, 2020


Жорий йилнинг январ-апрель ойлари давомида аҳоли бандлигига кўмаклашиш марказлари, прокуратура органлари ва ҳамкор ташкилотлар билан биргаликда 73 маротаба «Бўш иш ўринлари ярмаркалари» ўтказилди. Берилган йўлланмалар асосида 2832 нафари ишга жойлаштирилди, 203 нафар фуқароларга ишсизлик мақоми берилиб, уларнинг барчаси касбга ўқитишга юборилди. 1076 нафар фуқаролар хақ тўланадиган жамоат ишларига жалб қилинди.\nШу билан бирга, вилоятимизнинг барча маҳаллаларида “Ишга жойлаштириш куни” тадбирлари ўтказиб келиняпти. Маҳаллалардаги ишсиз аҳоли учун маҳалла гузарларида ҳудудда мавжуд бўш иш ўринлари таклиф этилиб, фуқаронинг яшаш жойида эркин ишлаши, ёшларнинг яқинлари даврасида бўлишига эътибор қаратилмоқда. Уларни касбга ўқитиш, жамоат ишларига, корхона ташкилотларга йўналтириш бўйича тизимли ишлар олиб бориляпти.\nЙил бошидан шу кунга қадар ишсизлар сонини камайтириш, уларни ўзлари учун мақбул меҳнат фаолиятига жалб қилиш бўйича олиб борилган барча саъй-ҳаракатлар, ўтказилган ярмаркалар ва тадбирлар натижасида амалда 6748 нафар фуқаролар бандлигига эришилди, – дейди вилоят бандлик бош бошқармаси шўъба бошлиғи Асрор Саидов. – Иш изловчи фуқароларни ижтимоий ҳимояга олиш мақсадида, рўйхатга олинган фуқаролардан 1714 нафарига ишсизлик мақоми берилган бўлиб, 434 нафарига ишсизлик нафақаси тайинланди. 1280 нафари турли касбларга қайта ўқишга юборилди.\nОилавий шароитларидан келиб чиқиб, кунбай ёлланиб ишловчи фуқаролар кўпчиликни ташкил этади. Уларни ҳудудлар кесимида қамраб олиш, ишсизликни бартараф этиш, ҳуқуқ ва манфаатларини ҳимоя қилиш мақсадида 4 та шаҳар-туманларда аҳоли бандлигига кўмаклашиш марказлари ҳузурида вақтинчалик иш билан таъминлаш бюролари ташкил қилинган. Фарғона, Қўқон, Марғилон шаҳарлари, Олтиариқ туманидаги мазкур бюронинг фаолият доираси ишсизликнинг асл сабабларини ўрганиш ва аҳоли учун мақбул шароитни яратиб беришни таъмин этади. Иш берувчи ва фуқаро ўртасида қонуний муносабатлар йўлга қўйилади. Мурожаат қилган фуқаролар рўйхати юритилиб, аҳолининг иш қобилияти ва ҳолати билан танишиш имконини беради.\nЖорий йилда шу кунга қадар ҳудудлардаги бюроларга жами 741 нафар фуқаролар мурожаат қилган. Улар қурилиш, уй хўжалиги, ободонлаштириш ишларига жалб қилинган. Аксарияти мавсумий ишларга жойлаштирилган. Вақтинчалик бир марталик ишлаш истагида бўлган фуқароларга янги, вакант иш ўринлари ҳамда касбга тайёрлаш курслари тўғрисида маълумотлар бериб борилмоқда.\nЛекин шунга қарамай бугунги кунда аҳолининг янги-янги иш ўринларига эҳтиёжи ортиб бормоқда. Демакки, соҳада ҳали қилинадиган ишлар талайгина. Айниқса, хотин-қизларнинг бандлигини таъминлашга қаратилган кўплаб лойиҳаларни амалга ошириш зарур.\n« Қулайлик ва имкониятлар\nҚўқондаги мусобақа совғаларга бой бўлди »


Олтиариқда бир дарахтдан 18 хил мева олинмоқда (фото) - Халқ сўзи\nОлтиариқда бир дарахтдан 18 хил мева олинмоқда (фото)\n14:04 11 Июнь 2018 Жамият\nОлтиариқлик Абдуваҳоб Мирзажоновни Фарғонада миришкор деҳқон,янги нав яратувчи иқтидорли селекционер сифатида жуда яхши билишади.\nУнинг хонадонига кирсангиз ҳовлисидаги бир туп ғайноли дарахтида18 хил бир данакли меваларнинг пишиб етилаётганига гувоҳ бўласиз. Қизиғи шундаки, ушбу дарахт йиллар давомида А. Мирзажоновнинг тажриба дарахтига айланиб улгурган.\nБир танада Америка, Европа, Узоқ шарқ, Хитой, Корея давлатларидан келтирилган ғайноли, ўрик навлари пишяпти. Селекционернинг мўжазгина 5 сотихли томорқасида (сизга ёлғон, бизга чин) 2000 зиёд (олманинг 5 хили, узумнинг 10 хили, ғайнолининг 8 хили, ўрикнинг 4 хили) кўчатлар кўкка бўй чўзган.


Бир кўзи кўрмасада » Скачать музыку бесплатно новинки музыки 2016-2017\nБир кўзи кўрмасада\nКомментариев: 0 Просмотров: 244 Дата: 16-02-2016, 10:06 Туркиялик Эмре Азим мамлакат футболидаги гранд клублардан бири - «Фенербахче»га қарши ўйинни бир умр эслаб қолса, ажабмас. Йўқ, унинг Истанбул теварагидаги шаҳарча шарафини ҳимоя қилувчи клуби - «Тузласпор» (иккинчи дивизион иштирокчиси) Туркия кубоги гуруҳ босқичи доирасида ўтказилган мазкур учрашувда қандайдир «сенсация» кўрсатмади, гарчи кучли рақиб билан тенгма-тенг курашган бўлсада. Ўйиннинг 92-дақиқасида Лазар Маркович томонидан урилган гол «Фенербахче» ғалабасини таъминлади. Хўш, унда Эмре Азим бу оқшомни нега хотирасида сақлайди? Бунинг 2та сабаби бор. Биринчи сабаб анча одатий ва кўп жойларда кузатилиши мумкин. «Тузласпор» футболчилари «Шукру Сарижоглу» стадионига жамоат автобуси - 500Тда етиб олишди. Ушбу транспортнинг йўналиши анча узун: автобус шаҳар районлари бўйлаб 73 километр йўлни босиб ўтади ва нақ 60та бекатда тўхтайди. Энг қизиғи, у аслида «Фенербахче» аренасига бормайди. Лекин «Тузласпор» раҳбарияти бунинг учун махсус рухсатнома олди. Клуб транспортидан фойдаланмасликка қарор қилингани эса рамзий маънога эга. «Тузласпор» шу билан катта клублар ва қуйи лигаларда ўйновчи камтарин жамоалар ўртасида зарурий воситалар ноҳақ тақсимланаётганига эътибор қаратишни ўйлади. Бошқача айтганда, клубларнинг моддий таъминотида мутлақо тенглик йўқлигига. Иккинчи сабаб эса, инсон тақдири ва матонатига боғлиқ. Финал ҳуштаги янграшига бир неча дақиқа қолганида «Тузласпор» таркибида ўзгариш бўлди - майдонга 17 ёшли Эмре Азим тушди. Ўзи ушбу ҳужумкор ярим ҳимоячи «Фенербахче» билан ўйин арафасидагина биринчи жиддий шартномасига имзо чекканди. У шу тариқа профессионал футболда дебют қилди. Хўш, бунинг қандай ғайритабиий томони бор? Ахир 17 ёшида катта футболга қадам ташлаган биргина Азим эмас-ку. Гап шундаки, Эмре дунёни фақат ўнг кўзи билан кўради. Чап кўзи - умуман ожиз. Ҳаммаси у 2 ёшда бўлган вақт бошланган. Опаси дарс тайёрлаб турган маҳал жажжи Азим қаламни олиб, нохос кўзига тиқиб олган. Бахтга қарши, ўша вақт уйда ҳеч ким бўлмаган, опаси эса қўрққанидан ота-онасига ҳеч нарса айтмаган. Хуллас, кўзининг мугуз пардасига етган жароҳат газак олиб, кўриш қобилияти йўқолган. Орадан 2 ҳафта ўтгач, шифохонада врачлар кўриш қобилиятини тиклаш имконсиз эканлигини айтишади. Шундай қилиб, Эмренинг кўзи 90 фоизга ожиз бўлиб қолади. 9 ёшида эса акаси билан муштлашиб, кўриш қобилиятини бутунлай йўқотади. Тирсак билан берилган зарбадан сўнг чап кўзи бирданига ишдан чиқади. Эмре айни пайт ушбу аянчли ҳолати туфайли ҳеч кимни айбламайди. Аксинча, ўзи ишлаб топган пулга сунъий кўз қўйдирмоқчи. Лекин ўсмир аввалига онасига Истанбул марказидан уй олиб бермоқчи. Ушбу аёл вақтида маҳаллий мактаб директори билан гаплашиб, аслида махсус ўқув муассасида таълим олиши керак бўлган ўғлининг бошқа болалар қатори ўқишда давом этишини таъминлаганди. Эмре ўз онасига шундай таъриф беради: «У ҳаёт аталмиш денгиздаги маёқдир». Айтганча, Азимнинг охирги интервьюда айтишича, «Фенербахче» билан ўйиндан сўнг 2 нафар футболчи интернет орқали алоқага чиққан. Улар Азимга операция харажатларини ўз зиммаларига олишга тайёр эканликларини билдиришган. Йигитча эса чин юракдан миннатдорчилик билдириб, таклифни рад этган. Зеро, у барчасига ўз меҳнати билан эришмоқчи. Эмре 6 йилдан буён «Тузласпор» тизимида шуғулланмоқда. У охирги 3 мавсумда ҳаваскорлар бўлимида ўйнади. Бу вақт оралиғида 82та гол уриб, 36та самарали «пас»га муаллифлик қилишга улгурди. Унинг дебюти хусусида клуб президенти шундай деди: «Йўқ, Эмрени «Фенербахче» билан баҳсда чап кўзи умуман кўрмаслиги учунгина майдонга туширмадик. Аслида у жуда яхши футболчи. Азим мисолида ҳамма яна бир марта тушундики, турли қийинчиликлар спорт билан шуғулланиш йўлида тўсиқ бўлолмайди». «Тузла-спор» бошқарув кенгаши аъзоси ва клуб матбуот котиби Левент Аёз ҳам шундай фикрда: «Эмре бунга ўз иродаси ва курашувчанлиги билан эришди. Футболнинг бош мақсади чемпионлик эмас, балки бирдамлик ва тенгликни таъминлашдир». - Битта кўзим билан кўролмаслигим мен учун ҳеч қачон жиддий муаммо ҳисобланган эмас. Зеро, иккинчиси билан борлиқни худди рақибларим, дўстларим икки кўзда кўришгани каби кўраман,-дейди Эмре Азимнинг ўзи. ДАРВОҚЕ Эмре Азимнинг тақдири эътиборга молик, аммо у бу борада ягона эмас. Дейлик, 80-йиллар «Бешиктош» сафида порлаган Тугрул Шенер ҳам айнан чап кўзи билан кўрмаган. Шунга қарамай, у афсона даражасига кўтарилган. Ҳаттоки, жонажон шаҳри - Яловда Тугрул шарафига ёдгорлик ўрнатилган, шунингдек, стадионга унинг номи берилган. Шотландияда эса «Рейнжерс» сафида Шимолий ирландиялик Дин Шилс ўйнайди. У 8 ёшида автоҳалокатга учраган ва кўзи жиддий шикастланган. 2006 йили Дин кўзини олиб ташлаш мақсадида операция столига ётган. Чунончи, жароҳатнинг кучли бош оғриғи келтириб чиқариши маълум бўлганди. Эътиборлиси, футболчи шу ҳолатида ҳам мамлакат терма жамоаси сифатида 10 мартадан ортиқ майдонга тушган. Sports.ru, А.АҲМЕДОВ тайёрлади - деб хабар бермоқда Stadion.uz нашри.


ТОШКЕНТ – “Ҳоким келади” деб дўконларнинг реклама баннерлари мажбуран олдириб ташланди”\n27 июл 2021, Тошкент вақти: 11:11\nОЛМАЗОР. “Тошкент шаҳри Олмазор туманида дўкон очаман. Яқинда “ҳоким келади” деб реклама баннерларини йиғиштириб ташлашди. Солиқ, санэпидемстанция ва ИИБ ходимлари огоҳлантириб чиқди. Туман ҳокими “қарши чиққанларнинг чироғини уз, текширув юбор”, деб кўрсатма берибди. Орадан бир неча кун ўтди, реклама баннерларини қайта қўйишга рухсат беришмаяпти. “Ҳоким келсинлар, кейин қўясизлар”, дейишмоқда. “Бу кўзбўямачилик эмасми?” десак, “Шундай қилсанглар, тинч бўласизлар”, дейишяпти. Харидорлар ҳам дўконларни қидириб сарсон бўлмоқда. Айрим дўконлар ишни тўхтатган.\nОчиғи, Қорасарой ва Шимолий Олмазор чорраҳаларида “Олмазор cити” қурилишида кўп ноқулайликлар юзага келди.\nАввалроқ “ҳокимга капалак гуллар ёқади” деб мажбуран ана шу гулдан эктиришди. Энди эса реклама баннерларини олдириб ташлашди. Ҳокимият вакилларининг ушбу хатти-ҳаракатига қонунга зид-ку! Тадбиркорлар фаолиятига нега турли тўсиқлар ўйлаб топишаверади?!”\n(Бу хабар Озодликка 19 февраль куни келган. Озодлик мухбири хабарни йўллаган ST даракчиси билан телефон орқали боғланди. ST даракчиси реклама баннери рухсат берилган дўкон теппасига ёпиштирилгани ва у баннерда фақат дўкон номи ёзилганини маълум қилди. Унга кўра, бу каби баннерлар учун алоҳида рухсат талаб қилинмайди. ST даракчисининг қўшимча қилишича, унинг дўкони шу кўчада жойлашган дўконлардан биридир, бироқ у айни қайси дўкон эканлигини сир сақлашни сўради.)


Чўмилаётганимда қулоғимга сув кириб кетаверади...» - 3 Июля 2017 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная » 2017 » Июль » 3 » Чўмилаётганимда қулоғимга сув кириб кетаверади...»\n— Сувга шўнғиганимда ўнг қулоғим битиб қолади ва анча вақт қийналиб юраман. Бундай бўлмаслиги учун нима қилиш керак? Асли қулоққа сув кириши хавфли эмасми?\nДаврон Ҳошимов, Тошкент шаҳри\nСаволга олий тоифали шифокор-терапевт Нодира ҲАМРОЕВА жавоб беради:\n— Қулоққа сув кириши оддий ҳолат эмас. Агар у тез-тез такрорланаётган бўлса, сабабини аниқлаштириш лозим. Безовталик кўпинча икки хил кўринишда учрайди: қулоқнинг ташқи эшитув каналига сув тўпланиши. Бунда қулоқда ёсимсиз ҳолат кузатилиб, бармоқ билан пайпасланганида суюқлик борлиги сезилади. Мазкур жараёнда қулоқнинг эшитув каналини тозалаш керак. Ортиқча сувни чиқариб ташлаш учун ёнбошлаб ётинг. Бу сувнинг сизиб чиқишига ёрдам беради. Жимжилоқ бармоқ учи билан қулоқ ичини пайпаслашингиз ҳам мумкин. Яна бир усул, пахтани ингичка кўринишда букланг-да, қулоқ ичига киритинг. Пахта суюқликни шимиб олади. Тайёр пахтали чўпчалардан ҳам фойдаланишингиз мумкин, аммо у қулоқ пардасини шикастлайди. Қулоқда тўпланиб қолган сув чиқарилиб юборилса ҳам безовталик тарқамаяптими, у ҳолда қулоқ кирини тозалатиш лозим. Аммо бу иш шифокор назоратида ўтказилади.\nСувга шўнғиганда сув қулоқ ва бурунга кириб, ўрта қулоққача етиб бориши мумкин. Агар сув ўрта қулоқда ушланиб қолса, қулоқ битиши юз беради. Безовталикни енгиллатишда тез-тез ютиниб туриш машқини бажариш лозим. Кечқурун уйқуга ётишдан олдин борат эритмасида хўлланган пахтани қулоқ ичига жойлаб, қулоқни иссиқ тутиш керак. Шифокор тавсияси билан томчи препаратлар ҳам буюрилиши мумкин.\nКатегория: Foydali maslahatlar / Полезны советы | Ko'rganlar:: 136 | Добавил: www.BePuL.NeT | Теги: #habarlar, #uznews, #новости, #newsuz, #Yangiliklar, #ahborot, #Yangilik, #news, #xabarlar | Рейтинг: 0.0/0


Ўғирлик гуноҳи кабирадир\nЎғирлик гуноҳи кабирадир\nЛекин орамизда шундай инсонлар борки, улар ўзганинг ҳақига хиёнат қилишдан тап тортмайди. Ўғирлик гуноҳи кабирадир. Аллоҳ таоло Моида сурасининг 38 - оятида шундай марҳамат килади: “Ўғри эркак ва ўғри аёлнинг қўлларини кесинглар. Бу Аллоҳдан бездирувчи иқоб ўлароқ, касб қилган нарсаларига яраша жазодир. Аллоҳ ўта иззатлидир, ўта ҳикматлидир”.\nУламолар айтадиларки, ўғирлаган нарсани эгасига қайтармас экан, ўғрининг тавбасидан ҳеч наф йўқ. Агар ҳеч вақоси бўлмаса, молнинг эгасидан розилик олиши шарт.\nМол – мулк эгасининг ёки бошқаларнинг йўқлигида ёки улар бор бўлса-да, уларга билдирмасдан ўзганинг мол-мулкини яширин талон - тарож қилиш ўғирлик ҳисобланади.\nЎғирлик содир этган одам ишончни йўқотади. Агар у қилган иши учун тавба килмаса, Қиёмат кунида жавоби бундан-да қаттиқроқ бўлади. Ўғирлик моли ўғрининг зиммасига тўланиши керак бўлган қарз бўлиб туради. Аллоҳ таоло “Нисо” сурасида марҳамат қилади: “Эй иймон келтирганлар! Бир-бирларингизнинг молларингизни ботил йўл билан еманг” (29-оят). Бировнинг молини ботил йўл билан ейишга рибо, қимор, порахўрлик, алдамчилик, нархни сунъий равишда кўтариш, товламачилик, қарзни инкор қилиш билан бир қаторда ўғрилик ҳам киради.\nБотил йўл билан мол ейиш ҳам катта маъсият сифатида ҳалокатга сабаб бўлади. Шунинг учун бундай жамиятларнинг аъзолари ҳам мол эгаси тарафида бўлишлари, молни олганини инкор қилаётган нобакорга қарши туришлари, мол эгасига ўзининг ҳалол мулкини қайтариб олишида ёрдамчи бўлишлари лозим.\nҲар бир бировнинг ҳақини ўғирлаган тезроқ қарзини узиш пайида бўлиши керак. Қарзни узмай туриб вафот этиб қолиш жуда ҳам оғир вазиятни юзага келтиради. Ўлган бандадан Аллоҳ таоло Ўз ҳақини кечиб юбориши мумкин, аммо ўғирланган мол банданинг ҳақидир. Бу ҳақни мол эгасининг ўзи кечмагунча, Аллоҳ таоло кечмайди.\nВафот этган кишидан қолган тарикага, яъни “тарк қилинган нарса”га бир неча ҳақлар боғлиқ бўлади ва улар қуйидаги тартиб ила адо этилади:\n1. Бир мусулмон одам вафот этганидан сўнг унинг тарикаси ҳисоб қилиниб, биринчи галда уни кафанлаб, кўмиш учун кетадиган харажатлар ажратилади.\nПайғамбаримиз соллаллоҳу алайҳи васаллам Имом Аҳмад ривоят қилган ҳадисда: “Мўминнинг руҳи то адо этилмагунча, қарзига боғлиқ бўлиб туради”, деганлар.\nБировнинг молини ўғрилик билан еган, аммо уни узишга ортида бирор нарсаси йўқ одамнинг ҳоли нима бўлади? Бундай ҳолда вафот этган одам Аллоҳ таолонинг ҳузуридаги энг катта гуноҳ бўлмиш ширкдан кейинги ўринда турадиган гуноҳни қилиб ўлган бўлади.\nАбу Мусо розияллоҳу анҳудан ривоят қилинади: “Набий с.а.в: “Аллоҳнинг наздида Аллоҳ наҳйи қилган кабира гуноҳлардан кейинги энг оғир гуноҳ бир кишининг зиммасидаги қарзини узишга нарса қолдирмай ўлиб, у Зотга рўбарў бўлишидир”, дедилар”. Ҳар бир маййитга жаноза намози ўқишдан олдин унинг қарзи бор-йўқлиги сўралади. Унинг қарзларини яқин кишилардан бири ўз зиммасига олганидан кейингина жаноза намози ўқилади.\nИсломда ўғирлик гуноҳининг оғирлигини англаш учун бу қилмишга яраша бериладиган жазо ҳақида фикр юритиш лозим. Ўғирлик қилиш гуноҳи оғирдир, чунки, унинг бу иши Пайгамбаримиз (с.а.в.) қайд этган мунофиқлик аломатларидан биридир. Пайғамбаримиз (с.а.в.) мунофиққа қуйидагича таъриф берганлар: “Омонатга хиёнат қилади”.\nАгар инсон ўғирликка қўл урган бўлса, у гуноҳи кабира қилган бўлади. Агар у ўғирланган нарсаларни қайтариб бермаса, чин қалбидан тавба қилмаса, бу дунёда ва охиратда жавоб беради.\nУламоларнинг таъкидлашича, кимнинг моли ноҳақ тортиб олинган ёки ўғирланган бўлса, у ўша мол миқдоридан ортиғини олмаслиги лозим. Аллоҳ таоло шундай марҳамат қилади: “Агар иқоб қиладиган бўлсангиз, ўзингизга қилинган иқобга ўхшаш иқоб қилинг. Агар сабр қилсангиз, албатта, у сабр қилувчилар учун хайрлидир” (Наҳл сураси, 126-оят). Ибн Абдулбарр раҳимаҳуллоҳ “Ат-Таҳмид” китобида шундай дейди: “Шариат бўйича, жазо зарар миқдорига баробар бўлиши керак”.\nЎғирликка охиратда ҳисоб –китоб ва жазо муқаррар. Аллоҳ таоло шундай дейди: “Ва китоб қўйилди. Бас, жиноятчиларни ундаги нарсадан қўрққан ҳолларида кўрасан. Улар: “Вой, шўримиз қурисин. Бу қандай китоб, кичикни ҳам, каттани ҳам ҳеч қўймай ҳисоб қилибди-я”, дерлар. Ва қилган амалларини ҳозир ҳолда топдилар. Роббинг ҳеч кимга зулм қилмас” (Қаҳф сураси, 49-оят);\nАхлоқи ёмон, ўғриликни ўзига касб қилган болалар асосан муҳити соғлом бўлмаган оилалардан чиқиши маълум. “Бугунги ўғри, фирибгар ва хулқи ёмон кимсалар кеча тарбиясига эътибор берилмаган болалардир!” деган эди Абдулла Авлоний.\nФарзандларимизни ёмон хулқ, бузуқ ғоялар ҳамда ўғирдик каби жирканч иллатлардан фикрини тоза, мусаффо қилмоғимиз даркор.\nЗеро, ўғирлик, талончилик билан шуғулланган кишилар охиратда хору-зор бўладилар. Аллоҳ барчамизни бундай залолат-у қабоҳатдан ўзи асрасин.\nҚашқадарё вилоятидаги вакиллиги етакчи мутахассиси,\nҚарши шаҳар “Қум қишлоқ” жоме масжиди имом-хатиби.


12.05.2018 21:55 0 1039\nАмериканинг технологик гиганти ҳисобланмиш «Apple» компанияси «Goldman Sachs» инвестиция банки билан «Apple Pay» номи остида қўшма кредит картасини жорий этишни режалаштирмоқда, деб хабар берди «NV.ua».\nМаълумотларга кўра, компания «ишонч карталари»ни ишлаб чиқариш борасида анчадан буён ҳамкорлик қилиб келаётган Буюк Британиянинг «Barclays Plc» банки билан ҳамкорликни тўхтатади.\nТаъкидланишича, «Apple—Goldman» ҳамкорлик карталари компанияга ўзининг бизнесидаги асосий камчиликлар билан курашишда ёрдам беради. Бундан ташқари янги «iPhone»лар савдоси борган сари пасайиб бормоқда, «Apple» эса мобиль тўловлар, пулли мусиқа тинглаш ва «AppStore» дўкони орқали дастурларни сотишга катта эътибор қаратмоқда.\n«Apple» ва «Goldman» ҳамкорлиги доирасида «iPhone» смартфонлари харидорларга кредит эвазига тақдим этилади.\nҲозирча компаниялар кредит карталарини чиқариш бўйича битимнинг якуний шартларини келишиб олишмаган.\nApple Goldman кредит карта


Шомирза Турдимов: “Ахборот эраси”да улғаяётган авлодга “Алпомиш”нинг ибратли ўринлари кўп" (2010) | www.ziyouz.uz\nБош саҳифа СуҳбатларШомирза Турдимов: “Ахборот эраси”да улғаяётган авлодга “Алпомиш”нинг ибратли ўринлари кўп» (2010)\nШомирза Турдимов: “Ахборот эраси”да улғаяётган авлодга “Алпомиш”нинг ибратли ўринлари кўп» (2010)\nПрезидентимиз Ислом Каримов «Юксак маънавият — енгилмас куч» китобида «Алпомиш» достони миллатимиз ўзлигини намоён этадиган, авлодлардан авлодларга ўтиб келаётган қаҳрамонлик қўшиғи сифатида халқимизнинг бебаҳо маънавий дурдоналаридан бири эканини таъкидлайди: «Агарки, халқимизнинг қадимий ва шонли тарихи туганмас бир достон бўлса, «Алпомиш» ана шу достоннинг шоҳ байтидир».\nЎзбекистон Миллий ахборот агентлиги — ЎзА мухбири “Алпомиш” достонининг миллий ва умумбашарий маънавиятда тутган ўрни, аҳамияти ҳамда бугун алпомишшунослик йўналишида амалга оширилаётган тадқиқотлар кўлами ҳақида Ўзбекистон Фанлар академияси Тил ва адабиёт институтининг фолклоршунослик бўлими катта илмий ходими, филология фанлари номзоди Шомирза ТУРДИМОВ билан суҳбатлашди.\n— Мустақиллик йилларида Президентимиз Ислом Каримов раҳнамолигида миллий ўзликни англаш, маънавиятни юксалтириш йўлида улкан ишлар амалга оширилмоқда, — дейди Ш.Турдимов. —Бу жараёнда Ватанимиздаги маънавий мерос, маданий бойликлар, тарихий ёдгорликларни тиклаш, халқимизнинг жаҳон тамаддунида тутган ўрни ва аҳамиятини намоён этишга алоҳида эътибор қаратилмоқда. Ана шундай эзгу ишлар силсиласида ўзбек халқ оғзаки ижодининг ноёб дурдонаси — “Алпомиш” достони ҳам инсон ва табиат уйғунлиги, умид ва ишонч фалсафаси, ор-номус,ватанпарварлик, бағрикенглик, матонат ва садоқат қўшиғи сифатида ўзининг янги ҳаётини бошлади. Зотан, “Алпомиш” нафақат халқимизнинг, балки бутун инсониятнинг маънавий меросидир. Бадиият ва эпик тафаккур қонуниятларидан бохабар инсон борки, бу асарнинг дунё тамаддуни ҳамда инсон тасаввур ва тафаккуридаги ноёб бадиий-эстетик ҳодиса эканини тан олади.\n“Алпомиш” туб мағзидаги улкан ҳикматнинг ўзаги алпнинг қуйма сифатларида тимсолий ифодаланган: Алпомиш — ўтда ёнмайди, сувда чўкмайди, қиличда чопилмайди. Ўт — осмон олами, сув — ер ости, қилич — ер юзи дунёлари қуввати рамзи эканини инобатга оладиган бўлсак, алп борлиғи ушбу уч ўлчам кучлари қуввати билан камолга етган баркамол шахсдир.\nАлпомишнинг аввалги исми Ҳакимбек экани ҳам бежиз эмас. Чунки “алп” сўзи “ҳаким — донишманд, билга”, “миш/мес” сўзи эса “ботир, баҳодир, қаҳрамон” маъноларига эга.\nАлпомиш — халқимизнинг бунёдкор инсон ҳақидаги тасаввурларини ўзида мужассам этган идеал қаҳрамони. Достоннинг бош ғояси, фалсафаси ана шу асосга қурилган. Шу сабабли у барча даврларда авлодларга ибрат бўлиб келмоқда. Ўз тақдирини миллат тақдири билан боғлаб яшайдиган ўғил-қизлари бор халқҳеч қачон завол топмайди. Авлодлар мана шундай тимсоллар руҳида тарбияланса, бундай халқнинг маънавияти бутун, келажаги буюк, йўли ойдин бўлади.\n“Алпомиш” достонида куйланган образларнинг ҳаёти, воқеалар тасвири ўзига хос ботиний маънога эга. Этноснинг тақдири, тарихдан уққан сабоқлари, билим хулосалари эпосда бадиий инъикосини топган. Достон мағзидаги ушбу моҳият уни барча даврлардаги авлодларга боғлайди. Этнос эпосида ўзини, ўзлигини куйлайди. Эпоснинг оҳанрабоси, қадр-қиммати, ҳар бир кўнгилга, замонга уйғун маъно касб этувчи қуввати шу кучда намоёндир.\n— Баркамоллик — инсоният учун ҳамиша маънавий манзил бўлиб келган. “Алпомиш” достони бугунги “ахборот эраси”да улғаяётган авлодга бу маънавий чўққи ҳақида қандай янги ва эзгу тасаввурлар беради?\n— Маълумки, инсоният ҳамиша кундалик турмуш заҳматларини енгиллаштирувчи восита ва усулларни топишга интилган. Барча даврлардаги илму ҳунар, фан-техника кашфиётлари ушбу истак ва интилишнинг меваларидир. Лекин бу қулайликларнинг аксарияти тан эҳтиёжларини қониқтиради, холос. Руҳимиз эса ҳамиша маънавий қадриятлардан озуқа олади. Техника воситаларидан фарқли равишда инсоният яратган маънавий қадриятлар эскирмайди, маънавий камолотга хизмат қилаверади.\nБугун “ахборот эраси”да улғаяётган авлодга “Алпомиш”нинг ибратли ўринлари кўп. Эпосдаги рамзий, тимсолий маънолар қатламига кирилса, у ҳар бир кўнгилнинг битмас-туганмас хазинасига айланади. Англанган, қайта кашф этилиб, бугуннинг маънавий мулкига қўшилган эпос ҳар бир шахс ва бутун халқнинг ўзлигини ўзига танитади. Ўзини англаган, таниган шахс – комил инсондир. Унинг ўйи сўзига, сўзи амалига, амали ўйига уйғун. У бефарқ, инерт одам эмас. У жамияту табиатдаги ҳар бир ҳолатга ўзини масъул, деб билади. У ҳал қилувчи вазиятларда “Маслаҳат бермаймиз, Бойсарибойга, осилмаймиз Бойбўрининг дорига”, деб манфаатлари қобиғига беркиниб олган ёртибойчилик билан муроса қилмайди. Аксинча, “бировнинг чориғига бировни тойдирмаслик лозим”, деган ақида билан яшаб, адолат ҳимоячиси бўлади.\n“Алпомиш” достони, Президентимиз Ислом Каримов таъкидлаганидек, бизга, аввало, ватанпарварлик фазилатларидан сабоқ беради. Одил ва ҳақгўй бўлишга, ўз юртимизни, оиламиз қўрғонини қўриқлашга, дўсту ёримизни, ор-номусимизни, ота-боболаримизнинг муқаддас мозорларини ҳар қандай ёвуз тажовуздан ҳимоя қилишга ўргатади. Ўзимиз, қавму қариндошимиз, эл-юртимиз, қолаверса, инсоният, тарих ва вақт олдида жавоб бериш учун ҳар куни янгидан курашга киришишга чорлайди. Булар – барча замон ва маконда авлодларни фақат баркамол бўлишга ундайди.\n— Бу достонда ёрқин бадиий ифодасини топган миллий давлатчилигимизга хос жиҳатлар ҳақида ҳам тўхталсангиз?\n— Эпос хотира ва орзунинг чегарасида туғилади. Киши ҳаётида ёрқин из қолдирган воқеа-ҳодисаларни ё қувонч ёки афсус билан ёдлаб сабоқ уққани каби, халқҳам ҳаёт-мамоти боғланган улкан ҳодисаларни авлоддан-авлодга эпос воситасида мерос қолдиради. Достон — тарихий ҳужжат бўлолмаслиги мумкин, аммо у тарихдан четда қолган тўқима ҳам эмас. Бугун ёзма далилга таяниб қолган айрим одамлар ҳар қандай фикрга ҳужжат талаб қилиши табиий. Аммо ёзма далилларқабатида «оғзаки ҳужжатлар» ҳам бақамти яшаши факт. Миллатнинг кўнгил тубидаги бобомерос хотиралар ўзаги бунга далилдир.\nЭпос тарихнинг майда тафсилотларидан эмас, моҳиятни типик ҳолатларда умумлаштиришдан яралади. У тарихнинг барча даврларини яхлит бир жамловчи тимсолий давр тизимини яратади. Бундай асар бевосита халқ тақдирномасига айланади. Шу аснода “Алпомиш” нафақат кўҳна мифологик тасаввурлардан, муқаддас битиклардан, балки халқнинг кечмиш тарихидан ҳам қувват ва улги олиб, кўркам бадиий эстетик ҳодисага айланган.\n“Алпомиш” воқеасини “айрилиқ ва бирлашув достони”, деб аташ мумкин.Оила таназзулга юз тутади, яна қайта қувватга эниб, қад ростлайди, ўзлигини намоён этади: ойнинг ўн беши ёруғ, ўн беши эса қоронғу. Нима учун айнан ушбу сюжет пайдо бўлди? Нега барча ҳақиқатлар ушбу воқеа тизимига қурилди? Жавобни эпос яратувчиси бўлмиш халқнинг кечмиши, тарихи айтади.\nХалқимиз кечмишида айни ҳолат энг долзарб масала бўлганлигига далиллар, мисоллар исталганча топилади.Бўлинув ва бирлашувнинг «болу заҳри»ни аждодларимиз кўп тотишган. Яқин беш-олти асрда кечган воқеаларни яхлитлаштириб, хаёлан ёдлайлик: Соҳибқирон Амир Темур тузган салтанат довруғи… Уч хонлик даври… Ички низо ва келишмовчиликлар оқибатидаги Чор Россияси босқини ва мустабид совет тузумининг халқимиз бошига солган мусибатлари… Ва ниҳоят истиқлол: тикланиш ва тараққиёт…\nТақдир чархпалаги айланар экан, таназзул ва юксалишнинг ҳар бир ҳалқаси хотирани янгилаб боради. Халқимиз бу такрорсиз такрорни чуқур англаб, туб моҳиятига етган, кўнглида пишитиб, авлоддан-авлодга достон шаклида ўтказган. «Алпомиш» моҳиятида тарих ана шу тарзда сингган. Бу достон уқтирувчи сабоқни, унинг мағзидаги маънони уқиш орқали ҳар бир авлод ўз ҳолига, ҳолатига баҳо беради.\n— Бугунги алпомишшунослик манзараси қандай? Бу йўналишда олимларимиз олдида ечимини кутиб турган муаммолар ва долзарб масалалар нималардан иборат?\n— “Алпомиш” достонини ёзиб олиш, нашр этиш, илмий тадқиққилиш ишлари ХХ асрнинг йигирманчи йилларидан бошланган. Дастлаб Ғози Олим 1922 йили Фозил шоир ва Ҳамроқул бахшидан достоннинг маълум қисмини ёзиб олиб, чоп этган. Достоннинг тўлиқ варианти 1927-1928 йиллари Фозил шоир ижросида Маҳмуд Зариф томонидан ёзиб олинди ва 1939 йил Ҳамид Олимжон таҳрири остида эълон қилинди. Достоннинг тўлдирилган нашрини Ҳоди Зариф ва Тўра Мирзаев “Ўзбек халқ ижоди” кўп жилдлигида амалга оширдилар. Афсуски, ўтган асрнинг 50-йилларида, миллий меросимизнинг кўпгина намуналари каби, “Алпомиш” достони ҳам миллатчилик руҳидаги асар сифатида қораланиб, қатағон қилинди.\nМустақиллик йилларида Президентимиз Ислом Каримов раҳнамолигида амалга оширилган кенг кўламли миллий тикланиш жараёнида “Алпомиш” ҳам халқимизнинг бебаҳо маънавий дурдонаси сифатида ўз ўрнини топди. Достоннинг тўла нашри 1992 — 1993 ва 1998 йиллари китобхонлар қўлига тегди, уларни кенг кўламда илмий ўрганиш ишлари амалга оширилди. Юртбошимиз ташаббуси билан “Алпомиш”нинг 1000 йиллик тўйи катта шодиёна билан нишонланди.\nДостоннингПўлкан шоир ва Эргаш шоир, Берди бахши, Бекмурод Жўрабой ўғли, Саидмурод Паноҳўғли вариантлари нашр этилди. Фозил шоир вариантининг академик нашри босмадан чиқди, кўплаб тадқиқотлар қилинди. Энг муҳими, фолклоршунослигимизда “Алпомиш” достонини ўрганиш бўйича илмий мактаб шаклланди.\nЎзбекистон Фанлар академиясиАлишер Навоий номидаги Тил ва адабиёт институтининг фолклор архивида “Алпомиш”нинг ўттизга яқин варианти сақланаётган бўлса-да, улардан фақат бештаси кенг оммага етказилган. Бу борадаги илмий изланишлар кўламини янада кенгайтириш, достоннинг оммага, хусусан, ёш авлодга етиб бориши учун “Алпомиш” қомусини яратиш бу борадаги энг долзарб вазифалардан. Ўзбекистон Республикаси Вазирлар Маҳкамасининг жорий йил 7 октябрда қабул қилинган “2010 — 2020 йилларда номоддий маданий мерос объектларини муҳофаза қилиш, асраш, тарғиб қилиш ва улардан фойдаланиш Давлат дастурини тасдиқлаш тўғрисида”ги қарори бу йўналишдаги эзгу ишларда дастуриламал бўлиши шубҳасиз.\nХалқимиз ўзи яратган ва севиб ардоқлаган бу афсонавий қаҳрамон сиймосида Ватанимизни ёмон кўзлардан, бало-қазолардан асрашга қодир, керак бўлса, бу йўлда жонини ҳам беришга тайёр азамат ўғлонларнинг маънавий қиёфасини кўради. Зотан, Юртбошимиз таъкидлаганидек, халқимиз бор экан, Алпомиш сиймоси ҳам барҳаётдир.\nЎзА мухбири Умид Ёқубов суҳбатлашди.\n“Ўзбекистон адабиёти ва санъати” газетасининг 2010 йил 49-сонидан олинди.\n← Аввалги Аввалги Абдузуҳур Абдуазизов.Матн тилшунослиги ва таржимашунослик (2010)\nКейинги → Кейинги: Қосимжон Содиқов. Мангу қумару (2010)


Деҳқон бозорларидаги нарх-наво маълум қилинди - Zamin.uz\n19:39 / 27.08.2020\nҚўмита мамлакат ҳудудларидаги марказий деҳқон бозорларида 2020 йил 25 август куни кузатув ўтказиб, алоҳида турдаги озиқ-овқат маҳсулотларининг минимал-максимал нархларини келтирди.\nКузатув натижасига кўра, 1 кг мол гўштининг (суяксиз гўштидан ташқари) минимал нархи, Нукус шаҳрининг «Нукус деҳқон бозори»даги арзонлаштирилган гўшт расталарида қайд этилган (40 000 сўм). Мол гўштининг максимал нархи эса, Чирчиқ шаҳрининг «Чирчиқ шаҳар деҳқон бозори» ва Тошкент шаҳрининг «Олой деҳқон бозори», «Фарҳод деҳқон бозори» ва «Миробод деҳқон бозори»да кузатилди (65 000 сўм).\nҚўй гўштининг минимал нархи кузатув натижасига кўра, Нукус шаҳрининг «Нукус деҳқон бозори», Тошкент шаҳрининг «Фарҳод деҳқон бозори» ва «Қўйлиқ деҳқон бозори»да (45 000 сўм) рўйхатга олинган. Максимал нархи эса, Тошкент шаҳрининг «Олой деҳқон бозори» да (85 000 сўм) кузатилди.\nКузатув натижаларига кўра, Жиззах шаҳрининг «Эски шаҳар деҳқон бозори», Наманган шаҳрининг «Наманган чорсу деҳқон универсал бозори», Термиз шаҳрининг «Марказий деҳқон озиқ-овқат бозори», Гулистон шаҳрининг «Гулистон деҳқон бозори», Чирчиқ шаҳрининг «Чирчиқ шаҳар деҳқон бозори», Янгийўл шаҳрининг «Ихтисослашган Янгийўл шаҳар деҳқон бозори», Урганч шаҳрининг «Урганч марказий деҳқон бозори», Тошкент шаҳрининг «Фарҳод деҳқон бозори» ва «Қўйлиқ деҳқон бозори»да сотувда бўлган йирик бўлмаган картошканинг нархи минимал нарх сифатида (2 500 сўм) қайд этилган. Шу билан бирга, Тошкент шаҳрининг «Олой деҳқон бозори»да сотилган сараланган картошканинг нархи максимал нарх сифатида (6 000 сўм) қайд этилди.\nПиёз 900 сўмдан 3 500 сўмгача (кг)\nПиёз маҳсулотининг минимал нархи кузатув натижасига кўра, Гулистон шаҳрининг «Гулистон деҳқон бозори»да (900 сўм) рўйхатга олинди. Максимал нарх сифатида эса Тошкент шаҳрининг «Олой деҳқон бозори»да сотувда бўлган сараланган пиёзнинг нархи кузатилди (3 500 сўм).\nСабзи маҳсулотининг минимал нархи кузатув натижасига кўра, Жиззах шаҳрининг «Эски шаҳар деҳқон бозори», Наманган шаҳрининг «Наманган чорсу деҳқон универсал бозори», Чирчиқ шаҳрининг «Чирчиқ шаҳар деҳқон бозори» ва Фарғона шаҳрининг «Марказий деҳқон бозори»да (1 500 сўм) қайд этилган. Шу билан бирга, Тошкент шаҳрининг «Миробод деҳқон бозори»да сотувда бўлган тозаланган ва сараланган сабзининг нархи максимал нарх сифатида (6 000 сўм) қайд этилди.\nКузатув натижасига кўра, Гулистон шаҳрининг «Гулистон деҳқон бозори», да сотувда бўлган майда тухумнинг нархи минимал нарх сифатида қайд этилди (5 000 сўм). Максимал нархи эса, Тошкент шаҳрининг «Олой деҳқон бозори», «Миробод деҳқон бозори» ва «Фарҳод деҳқон бозори» да қайд этилган (12 000 сўм).\nКузатув натижаларига кўра, гуруч маҳсулотининг минимал нархи Нукус шаҳрининг «Нукус деҳқон бозори», Тошкент шаҳрининг «Қўйлиқ деҳқон бозори»да (5 500 сўмдан) қайд этилган. Максимал нарх эса, Тошкент шаҳрининг «Миробод деҳқон бозори»да кузатилди («Лазер» навли гуруч 18 000 сўм).\nШакар маҳсулотининг кузатув натижасига кўра, минимал нархи Тошкент шаҳрининг «Фарҳод деҳқон бозори», «Миробод деҳқон бозори», «Эски жўва деҳқон бозори» ва «Қўйлиқ деҳқон бозори»да (5 800 сўм) қайд этилди. Максимал нархи эса, Тошкент шаҳрининг «Эски жўва деҳқон бозори», «Олой деҳқон бозори» ва «Миробод деҳқон бозори»да (7 000 сўм) кузатилди. “Замин” янгиликларини “Инстаграм”да кузатиб боринг\n26-03-2020, 10:24, Жамият


Об-ҳаво бирдан ўзгаргандаги тушкунлик касалликми? – "Тасвир" нашриёт уйи\nОб-ҳаво бирдан ўзгаргандаги тушкунлик касалликми?\nБундайлар метеотаъсирчан кишилар дейилиб, уларга “метеоневроз” ташхиси қўйилади. Улар об-ҳаво ўзгаришларига таъсирчан бўлиб, кўзга кўринмас магнит майдонини ҳис қилишади.\nОдатда ёшларда бундай ҳолатлар кузатилмайди. Аммо ёши катталарга об-ҳавонинг ўзгариши жиддий таъсир кўрсатади. Ҳаво бир оз ўзгариши билан уларнинг боши оғриб, қон босими кўтарилади. Бундай ҳолларда ҳар доим фойда берадиган дорилар яхши самара бермайди. Гоҳида юрак хасталикларига чалинган беморларнинг нафаси қисиб, оёқлари шишиб кетиши ҳам мумкин. Бу пайтда уйқусизлик кучаяди, асабийлашиш, қон босими кўтарилиши, бош оғриғи пайдо бўлади, нафас олиш қийинлашади. Шуниси қизиқки, об-ҳаво ўзгаришларидан сўнг аҳволи ёмонлашган беморнинг тиббий таҳлил натижалари организм соғлом эканлигини кўрсатади.\nМетеоневрозга чалинганлар кечаси уйқуга ётишдан аввал аутоген машқлар қилиши, бош ва бўйин соҳасини енгил уқалаши, шифокор тавсиясига кўра асаб тизимини тинчлантирувчи дори-дармонлар қабул қилишлари лозим.\nКекса ёшлилар кўпроқ дам олишлари, жисмоний ҳаракатларни имкон қадар чеклашлари даркор. Негаки, жисмоний меҳнат пайтида нафас олиш марказлари зўриқади. Бу пайтда кўпроқ суюқ ёки буғда тайёрланган таомлар, кўкат ва сабзавот қўшилган салатларни истеъмол қилиш ҳамда кўк чой ичиш фойдали. Нафас йўлларини қичитадиган зираворлар, аччиқ, қўй гўштидан тайёрланган, дудланган маҳсулотларни чеклаш зарур. Ушбу ҳолатда ялпиз, райҳон баргини ҳидлаш, лимон пўстини чайнаш умумий аҳволни яхшилайди, юрак ишини кучайтириб, бош оғриғидан фориғ этади.\nАёллар бу кунларда асабий, йиғлоқи бўлишлари, уйқусизликдан қийналишлари мумкин. Уларга ётишдан олдин илиқ сувда чўмилиб, тинчлантирувчи таъсирга эга ялпиз, кийикўт, арслонқуйруқ ҳамда лимонўт гиёҳларидан бирини дамлаб ичиш фойдали.


14.10.2020 – КУН УЗ\n1 week ago\tСиёсат Comments Off on Олмалиқ шаҳри ҳокими ишдан олинди\nТошкент вилоятининг Олмалиқ шаҳри ҳокими Усмон Раҳимов ўғли билан боғлиқ можароли хабарлар ортидан ишдан кетди. Халқ депутатлари Олмалиқ шаҳар кенгашининг навбатдан ташқари сессиясида ташкилий масала кўрилди. Вилоят ҳокимлиги хабарига кўра, кун тартибидаги масала бўйича Тошкент вилояти ҳокими Рустам Холматов маъруза қилган. Вилоят ҳокими ўз сўзида Олмалиқ шаҳрини ижтимоий-иқтисодий ривожлантиришда йўл қўйилган хато-камчиликларга …\n1 week ago\tЖамият Comments Off on Шайх Алоуддин Мансур вафот этди\nТаниқли уламо Шайх Алоуддин Мансур вафот этди. Бу ҳақда Ўзбекистон мусулмонлари идораси хабар берди. Шайх Алоуддин Мансур 1952 йилда Қирғизистон Республикаси Ўш вилоятининг Қорасув шаҳрида туғилган. Замонасининг атоқли олимларидан таҳсил олиб, илмини камолга етказди. Олим Қуръони карим маъноларининг ўзбекча изоҳли таржимасини тайёрлашдек улкан вазифани шараф билан адо этди ҳамда унинг таржимаси Ўрта …


Яширилган тилла ва кумуш тақинчоқлар “яшил йўлак”дан ўтолмади\nБожхона ходимлари томонидан божхона қонунчилиги бузилиши ҳолатларига ўз вақтида чек қўйилмоқда.\nҚонунбузар учувчисиз учиш қурилмаларини “учиролмади”\nКумушни ноқонуний пуллаш насиб этмади\nБожхоначилар томонидан заргарлик буюмларининг ноқонуний айланмасига ўз вақтида чек қўйилмоқда.\nҚадимий тангаларни олиб чиқиб кетиш режаси чиппакка чиқди\nМаданий бойликларнинг юртимиздан ноқонуний йўллар билан олиб чиқилишига бўлган уринишлар божхона органлари томонидан бартараф этилмоқда.\n“Volvo”да яширилган валюталар фош этилди\nБожхона органлари томонидан валюта бойликларини божхона чегараларидан ноқонуний олиб ўтишга уринган шахслар тўхтатиб қолинди.\nБожхоначилар томонидан психотроп моддаларнинг ноқонуний айланмасига қарши кескин кураш олиб борилмоқда.\nВалютани яшириш наф бермади\nБожхоначилар томонидан валюта қимматликларини мамлакатимиз сарҳадларидан турли ноқонуний йўллар билан олиб ўтилишига қарши самарали кураш олиб борилмоқда.\n1,4 килограмм кумушни олиб ўтиш режаси чиппакка чиқди\nХоразм вилояти божхона бошқармаси ходимлари томонидан қимматбаҳо металларни божхона чегараларидан яширинча олиб ўтишга қарши кескин кураш олиб борилмоқда.\n«DAF»даги яширинча олиб келинаётган ёнилғи маҳсулотлари фош бўлди\nБожхона ходимлари ёнилғи маҳсулотларини юртимизга ноқонуний олиб кирилишига ўз вақтида чек қўйишмоқда.\nХоразм вилоятининг барча туманларида мева-сабзавот маҳсулотлари етиштиришни кўпайтиришга ва экспорт қилишга ўз ҳиссасини қўшиб келаётган деҳқон, фермер ва шахсий ...\n50 йил аввал яратилганми – олиб чиқолмайсиз!\nДавлат божхона хизмати органлари маданий бойликларнинг олиб чиқилиши ва олиб кирилиши устидан ҳам назоратни амалга оширади. “Маданий бойликларни олиб ...\nБугунги кунда мамлакатимизда амалга оширилаётган туб ислоҳотлар хусусан, ташқи иқтисодий фаолиятни янада либераллаштириш, экспортбоп маҳсулотларни кўпайтиришни рағбатлантириш, божхона расмийлаштируви ...\nСифати кафолатланмаган биологик фаол таблетка ва капсулалар тўхтатиб қолинди\nВатан ҳимояси барча касб эгаларининг бирдек бурч ва вазифаси ҳисобланади. Доимо ҳушёр ва огоҳ яшаш бугунги кун талабидир. Ёшларни ...\nБугунги кунда республикамизда туризм соҳаси жадал ва барқарор ривожланаётган тармоққа айланди ва унинг фаолият йўналишлари кенг тараққий қилиб бормоқда. ...\n“Қизил” йўлакда сарғайган тақинчоқлар\nРангли металл парчаларининг ноқонуний айланмасига чек қўйилди\n“Урганч” халқаро аэропортида талаба ёшлар билан учрашув ўтказилди\nХоразм вилояти Хива шаҳрида БМТ Гиёҳванд ва жиноятчилик бўйича бошқармасининг “Ўзбекистонда афғон гиёҳвандлик воситаларининг контрабандасига қарши курашиш” бўйича ташкил ...


ЕИнинг МОга нисбатан стратегияси аниқ манфаатларни ифодалайди\nЕвропа Иттифоқига раислик қилаëтган Германия расмийлари жорий йилнинг март ойи охирларида иттифоқнинг Марказий Осиëга нисбатан янги стратегияси лойиҳасини эълон қилади.\nМарказий Осиëдаги табиий захиралар учун курашда ЕИни асосий ўйинчига айлантириш мақсадида бўлган Германия дипломатияси бир неча ойдан буëн минтақа расмийлари билан музокаралар олиб бормоқда.\nБрюсселга борган Қозоғистон делегацияси билан учрашувдан сўнг Германия Ташқи ишлар вазирлиги расмийси Гернот Эрлер тузилманинг Марказий Осиëга нисбатан янги минтақавий стратегияси лойиҳаси МО давлатлари ташқи ишлар вазирларининг 28 март куни Остонада бўлиб ўтадиган йиғилишида улар эътиборига ҳавола этилишини маълум қилди.\nМуҳокамалардан сўнг эса лойиҳа ЕИнинг июнь ойида ўтадиган саммитида овозга қўйилади.\nГ.Эрлер стратегия лойиҳасида демократик ислоҳотлардан тортиб, иқтисодий ҳамкорликлар масалалари ҳам ўрин олишини билдирди.\n“Стратегияда биз ўз принцип ва мақсадларимиздан келиб чиққан ҳолда минтақадаги хавфсизлик сиëсати, иқтисодий имкониятлар, у ердаги мамлакатлар билан ҳамкорлик қилиш ҳамда қонун устиворлиги МОнинг барқарорлигида муҳим ўрин эгаллаши мумкинлигига аҳамият бермоқдамиз”, - деди Германия расмийси.\nУнинг таъкидлашича, стратегия фалсафий кўринишга эга бўлмайди, балки иттифоқнинг аниқ манфаатларини ифодалайди.\nГ.Эрлер, шунингдек, Германиянинг МОга қизиқиши Россия, АҚШ, Хитой ëки Японияга рақобат сифатида кўрилмаслиги лозимлигини таъкидлади.\nБерлин Марказий Осиëга нисбатан қўлланилиши режалаштирилаётган стратегия самарасини Қозоғистоннинг фаол ҳаракатида кўради. Шунинг учун Германия ЕИнинг бошқа аъзоларини Остонанинг 2009 йилда Европада хавфсизлик ва ҳамкорлик ташкилотига раислик қилишини қўллаб-қувватлашга ундамоқда.\nБрюсселдаги музокараларда иштирок этган Қозоғистон агросаноат вазири Аҳметжон Есимов мезбонларни ЕИнинг Остонага қилган босимлари бугун ўз мевасини бераëтганига ишонтиришга уринди.\n“Ҳақиқатан ҳам биз ўзимиз ҳақимиздаги танқидларга катта эътибор қаратдик. Айрим масалалар бўйича ўз қарашимиз бор, лекин умумий фикрларга қўшиламиз ва уларни қабул қиламиз. Сўнгги тўққиз йил ичида Қозоғистонда ЕИ иштирокида демократик соҳаларда кўплаб ижобий ўзгаришлар юз берди ва бугунги музокараларда биз бунинг натижасини кўряпмиз”, - деди А.Есимов.\nБрюсселдаги музокараларда Қирғизистон ҳам иштирок этди ва бу мамлакатда олиб борилаëтган ислоҳотларга ижобий баҳо берилди.\nҚирғизистон бош вазири ўринбосари Дониёр Усенов билан музокаралардан сўнг Германия Ташқи ишлар вазирлиги расмийси Гернот Эрлер Бишкекнинг Марказий Осиëга нисбатан стратегия амалга ошишида муҳим рол ўйнашига ишонч билдирди.\n“Ишонамизки, бу ерда Қирғизистоннинг роли муҳим. Республикада қўшниларига қараганда эркин фуқаровий жамият мавжуд. Шунингдек, у ерда аёллар қўшни мамлакатларга қараганда кўпроқ фаол”, - деди Г.Эрлер.


Ўзбекистон телевидениеси Арамаис Авакян ва дўстлари ҳақида - BBC O'zbek\nЎзбекистон телевидениеси Арамаис Авакян ва дўстлари ҳақида\n"Тошкент" телеканали "Исломий давлат" жангари гуруҳига алоқадорликда айбланиб узоқ йилларга қамалган жиззахлик беш фуқаро ҳақида "GTA ёхуд ўйинга айланган ҳаёт" деб номланган филм намойиш этган.\nФилмда айтилишича, армани фермер Арамаис Авакян ва Фурқат Жўраев, Бектемир Умрзоқов, Дилшод Олимов ва Акмал Маматмуродовлар Ўзбекистонда Конституциявий тузумни ағдариш йўлида махфий гуруҳ тузишга ҳаракат қилганлар.\nФеврал ойида Жиззах шаҳар маҳкамаси Арамаис Авакян ва тўрт ўртоғини Жиноят кодексининг қўпорувчилик, ўғрилик, тақиқланган ташкилотлар тузиш, уларга раҳбарлик қилиш каби қатор оғир жиноятларда айбдор деб топиб, 5 йилдан 12 йилгача муддатга озодликдан маҳрум этганди.\nРоссия матбуоти бундан олдин асосан марказий осиёликлардан иборат "Банда GTA" гуруҳи тузилгани ва қатор қотилликларни содир этгани ҳақида хабарлар тарқатган.\nХабарда айтилишича, гуруҳ Россияда "Ўзбекистон Исломий ҳаракати" учун одам ёллаган ва тайёрлаб келган.\nФилмда гапирган маҳкум Фурқат Жўраев ўзининг Россия қамоғида ўтиргани ва у ерда жангари гуруҳ аъзолари билан учрашганини айтади.\nФурқат Жўраев қамоқдан чиққач, Жиззахга қайтгани ва у ерда экстремистик гуруҳ тузиш учун ҳаракат қилгани таъкидланади.\nБунга мисол қилиб Фурқат Жўраев ва Арамаис Авакяннинг ўзаро танишганлиги, қурол сотиб олганлари келтирилади.\nКўрсатувда кўрсатма берган Жўраев Россияда диний экстремистик ғояларга берилганини тан олади.\nМарт ойида бўлиб ўтган аппеляция маҳкамасида эса Фурқат Жўраев қийноқлар остида ҳаммага қарши кўрсатма беришга мажбур бўлганини айтган ва у билан бирга турганлар айбсиз эканликларини, фақат ўзини жазолашларини сўраган. Шундан сўнг у баданидаги қийноқ изларини кўрсатгани айтилганди фаоллар томонидан.\nФилмда беш жиззахлик маҳкум билан бирга асли жиззахлик, айни пайтда Канадада муҳожиротда бўлган журналист Улуғбек Ҳайдаров тўғрисида ҳам сўз боради.\nУлуғбек Ҳайдаров касбий фаолияти туфайли Ўзбекистонда тазйиқларга учраган, қамалиб, озодликка чиққач ватанини тарк этишга мажбур бўлган.\nЖиззахлик беш фуқаро экстремистик гуруҳларга аъзоликда айбланиб, маҳкамага тортилгач, уларнинг ҳимоясига Улуғбек Ҳайдаров онлайн петиция ташкил қилган, халқаро жамоатчиликни уларнинг тақдирига эътибор беришга чақирган эди.\nФильм муаллифларига кўра, Улуғбек Ҳайдаров 2014 йилда Ўзбекистон фуқаролигидан маҳрум этилган.\nУлуғбек Ҳайдаровнинг ўзининг айтишича, бу филм Ўзбекистон Миллий хавфсизлик хизмати буюртмаси билан қилинган туҳмат ҳисобланади.\nЎзбекистон ҳукумати ўзгача фикрлайдиган ёки ўз ҳақини талаб қиладиган фуқароларидан шу тариқа ўч олади.\nАрамаис Авакян ва Фурқат Жўраев, Бектемир Умрзоқов, Дилшод Олимов ва Акмал Маматмуродовлар ҳақидаги фильм АҚШ Давлат котибининг Марказий Осиё бўйича ёрдамчиси ўринбосари Даниел Розенблюмнинг Тошкентга қилган сафаридан сўнг намойиш этилган.\nАрамаис Авакяннинг рафиқаси, онаси, Фурқат Жўраевнинг яқинлари ўтган ҳафтада АҚШнинг Тошкентдаги элчихонасида қабул қилинганлари айтилганди.\nАҚШ Давлат котиби ёрдамчисининг ўринбосари Арамаис ва ўртоқлари тақдири ҳақида Ўзбекистон ҳукумат расмийлари билан гаплашишга ваъда бергани хабар қилинганди.\n26 февралда судланувчилар ҳимоясига тузилган "Авакян+4" халқаро жамоатчилик қўмитаси БМТ, ОИ, Human Rights Watch, Amnesty International, Freedom House инсон ҳақлари ташкилотлари, Ўзбекистон жамоатчилиги ва Ўзбекистон Президентига мурожаат қилиб, адолатли ҳукм чиқарилишига таъсир ўтказишга чақирганди.\n"Миллати арман Ўзбекистон фуқароси икки йил аввал балиқчилик фермер хўжалигини барпо этган. Балиқлар катта бўлиши билан Арамаиснинг олдига туман ҳокими маъмуриятидан одамлар кела бошлаганлар ва балиқчилик хўжалигининг бир қисмини талаб қилганлар. Арамаис маҳаллий ҳокимликдаги рейдерларга ўзининг балиқли ҳовузларини беришдан бош тортганидан сўнг, фермер ва унинг тўрт дўстини "диний экстремизм, бўлгинчилик, фундаментализмни тарқатадиган гуруҳни ташкил этиш, бошқариш"да, шунингдек, "конституциявий тузумни ағдариш" ва "талон-тарож"да айбламоқдалар", дейилган Авакян ҳимоясига чиқарилган мурожаатда.\nЎзбек ҳукуматининг жиҳодчиларга қарши "жиҳоди"дан наф борми?\nАрамаис Авакян ҳукми ўз кучида қолдирилди\nАрамаис Авакянни озод қилиш чақириғи билан онлайн-петиция\n"Ҳидоят сари" кўрсатувидаги мавзу Гулнора Каримовага боғлиқ эмас"


УСТУВОР ВАЗИФАЛАР ИЖРОСИ ҲАР БИРИМИЗДАН ЮКСАК МАСЪУЛИЯТ, ФИДОЙИЛИК ВА ЖОНКУЯРЛИКНИ ТАЛАБ ҚИЛАДИ. – Юрт тараққиёти йўлида бирлашайлик!\nСУЗИШ – САЛОМАТЛИККА ЙЎЛ\n7-апрель “Бутунжахон саломатлик куни!”\n27 март-“Халқаро театр куни” муносабати билан\nКАСАБА УЮШМА ҚЎМИТАСИНИНГ ЖАМОА ШАРТНОМАСИНИ БАЖАРИЛИШИ ҚОНИҚАРЛИ ДЕБ БАҲОЛАНДИ\nKонференция Слайдер Ташкилий бўлим\nУСТУВОР ВАЗИФАЛАР ИЖРОСИ ҲАР БИРИМИЗДАН ЮКСАК МАСЪУЛИЯТ, ФИДОЙИЛИК ВА ЖОНКУЯРЛИКНИ ТАЛАБ ҚИЛАДИ.\n17.08.2020 18.08.2020 andijon Kонференция\nАндижон шаҳрида вилоят касаба уюшмалари ташкилотлари бирлашмасининг VIII конференцияси бўлиб ўтди. Ҳисобот-сайлов конференцияси ишида Ўзбекистон касаба уюшмалари Федерацияси Кенгаши раисининг ўринбосари Қобилжон Қирғизалиев, Андижон вилоят ҳокимининг ўринбосари Ўткирбек Шукуров, вилоятдаги ҳамкор ташкилотлар раҳбарлари, масъул ходимлари ҳамда давлат, нодавлат ва жамоат ташкилотлари вакиллари иштирок этишди.\nКун тартибидаги биринчи масала – Андижон вилоят касаба уюшмалари ташкилотлари бирлашмаси кенгашининг 2015 йил июлидан 2020 йил июлигача бўлган даврдаги фаолияти ҳақидаги ҳисоботи ҳамда ҳудуддаги касаба уюшмалари ташкилотларининг келгусидаги вазифалари юзасидан кенгаш раиси Шакиржон Мамажонович Балтабаевнинг маърузаси тингланди.\nТаъкидланганидек, мустақиллик йилларида иқтисодиётдаги ўзгаришларга ҳамоҳанг равишда юртимиз ижтимоий ҳаётида ҳам улкан тараққиёт даври бошланди. Аҳолининг турмуш даражаси мунтазам равишда ошиб бормоқда. Муҳими, ҳаётбахш ислоҳотлар ва катта ўзгаришларда касаба уюшма ташкилотларининг муносиб ҳиссаси бор.\nЎтган йиллар мобайнида вилоятда тизимни ташкилий жиҳатдан мустаҳкамлаш, тузилма ва кадрлар билан ишлаш механизмини такомиллаштириш борасида самарали ишлар амалга оширилди.\nБугунги кунда вилоятда 63 та тармоқ касаба уюшмалари шаҳар, туманлар кенгашлари, 1 та вилоят даражасидаги бирлашган қўмита,\n2441 та бошланғич касаба уюшмалари ташкилотлари мавжуд бўлиб, улар ўз сафларига 343 минг 865 нафар касаба уюшма аъзоларини бирлаштирган.\nҚайд этиш жоизки, нодавлат сектордаги корхона ва ташкилотларда бошланғич қўмиталарни тузиш, уларда ишловчиларни тизимга жалб этиш орқали ҳар томонлама муҳофаза қилинишига эришиш борасида салмоқли ютуқлар қўлга киритилмоқда. Жумладан, вилоят бўйича 11 минг 648 та ана шундай корхона ва ташкилотларда касаба уюшма ташкилотлари тузилиб, 99 минг 314 нафар ходим аъзоликка қабул қилинди.\nҲисобот йилларида меҳнаткашларнинг ҳуқуқий манфаатлари ҳимояси, фуқаролар мурожаатлари эътибор марказида бўлди. Жумладан, Бирлашмага ўтган даврда жами 1047 та ёзма, оғзаки, ишонч телефони, электрон мурожаатлар келиб тушган. Уларнинг барчаси қонунда белгиланган тартибда ва муддатларда ўрганилди. Хусусан, иш берувчилар томонидан ноқонуний ишдан бўшатилганлиги билдирилган ариза ва шикоятлар юзасидан тегишли мутасаддиларга тақдимномалар киритилиб, уларни ўз лавозимларига ишга тикланишига эришилди ҳамда мажбурий прогул вақтлари учун жами 248 млн. 699 минг 373 сўм миқдоридаги хақлари ундириб берилди.\nИжтимоий шерикликни янада ривожлантириш, турли даражадаги масалаларни ҳамкорликда ҳал этиш ютуқлар салмоғини оширишда муҳим аҳамиятга эга.\nҲисобот даври бошида вилоят бўйича 98,4 фоиз ишловчилар жамоа-шартномавий муносабатлар билан қамраб олинган бўлса, охирги йилда бу кўрсаткич 100 фоизга етди. Ижтимоий шерикликнинг асосий воситаси бўлган Келишувлар ва жамоа шартномалари орқали ёш оилаларга фоизсиз ссудалар бериш, кам таъминланган, кўп болали оилаларни моддий қўллаб-қувватлаш, аёлларнинг ҳомиладорлик ва туғиш таътиллари кунини узайтириш, ишловчиларнинг олий ўқув юртлари талабаси бўлган фарзандларининг контракт тўловлари ҳамда мактаб ўқувчиси бўлган ўғил-қизлари учун ўқув қуролларини харид қилиш харажатларининг бир қисмини қоплаш каби қатор имтиёзлар амалда қўлланмоқда\nМеҳнаткашлар ўртасида маданий-маърифий, жисмоний тарбия ва спорт тадбирларини уюштириш, улар маънавиятини янада юксалтиришга хизмат қилувчи ҳамда мустақиллик берган неъматларга шукроналик кайфиятини уйғотувчи, мамлакатимизнинг тарихий шаҳарлари, обидалари, шунингдек, мустақиллик йиллари қад ростлаган мажмуаларга саёҳатлар уюштириш, ишловчилар ва уларнинг оила аъзоларини соғломлаштириш соҳаларида ҳам мақтанишга арзигулик ютуқлар бор.\nКасаба уюшмалари ташкилотлари томонидан меҳнат жамоларида “Маънавият ва маърифат” хоналарини ташкил этиш, уларни замонавий кўргазмали воситалар билан жиҳозлаш масалаларида иш берувчилар олдига аниқ талаб ва таклифлар киритилиши натижасида бугунги кунда 1200 дан зиёд таълим муассасалари, 500 га яқин ишлаб чиқариш корхоналари ва 700 дан зиёд ташкилотларда “Маънавият ва маърифат” хоналари ёки бурчаклари фаолият кўрсатмоқда.\nҲисобот йилларида касаба уюшмалари тасарруфидаги санаторийларда ижтимоий суғурта маблағлари ҳисобидан жами\n8835 нафар ишчи-хизматчилар, шундан, 8094 нафари имтиёзли,\n741 нафари бепул соғломлаштирилди.\nКасаба уюшмалари аъзолик бадаллари маблағлари ҳисобидан эса жами 12450 нафар ишчи-хизматчилар ва уларнинг оила аъзолари имтиёзли соғломлаштирилган.\nШунингдек, ўтган ҳисобот йилларида фаолият кўрсатган 14 та стационар болалар оромгоҳларида меҳнаткашларнинг жами 43 минг 265 нафар болаларнинг мазмунли дам олиши ташкил этилди. Шундан, 4325 нафари бепул соғломлаштирилди.\nҲисобот даврида “Андижон биокимё заводи” акциядорлик жамияти қошида барча талабларга жавоб берадиган ва қулайликларга эга бўлган\n100 ўринли “Бўстон” болалар соғломлаштириш оромгоҳи бунёд этилди.\nҲисобот маърузасида фаолиятнинг турли қирралари бўйича йўл қўйилган камчиликлар ҳам тилга олинди.\nИшловчиларнинг ижтимоий, иқтисодий ва ҳуқуқий манфаатларини ҳимоялашни янада такомиллаштириш, меҳнатни муҳофаза этиш, хавфсиз иш ва зарур маиший шароитларни яратиш, иш ҳақларининг ўз вақтида берилиши устидан жамоатчилик назоратини кучайтириш, жамоа шартномалари ва келишувлар орқали қўшимча ижтимоий-иқтисодий кафолатлар белгилашга эришиш, ҳар бир мурожаатни белгиланган муддатида, ижобий ҳал этилишини таъминлаш, хусусий корхоналарда бошланғич ташкилотлар тузиш орқали уларни касаба уюшмалари хизматига олиш ва ушбу жойларда ишловчиларнинг ҳар томонлама муҳофаза қилинишига эришиш ишларини жонлантириш бўйича аниқ таклифлар ўртага ташланди.\nАнжуманда вилоят касаба уюшмалари ташкилотлари бирлашмаси тафтиш комиссияси раиси Асқарали Хатамқуловнинг ҳам маърузаси тингланди.\nШу куни Ўзбекистон касаба уюшмалари Федерациясининг\nVIII қурултойига делегатлар сайланди. Шунингдек, вилоят касаба уюшмалари ташкилотлари бирлашмаси кенгаши раислигига Шакиржан Балтабаев қайта сайланди.\nКонференцияда Ўзбекистон касаба уюшмалари Федерацияси Кенгаши раисининг ўринбосари Қобилжон Қирғизалиев кун тартибидаги масалалар юзасидан сўзга чиқди.\nУшбу конференцияда касаба уюшмалари ташкилотларининг келгусида амалга ошириладиган ишлари белгилаб олинди.\nАндижон вилоят касаба уюшмалари ташкилотлари бирлашмаси матбуот хизмати\n← 12-avgust «Xalqaro yoshlar kuni»\nМеҳнат мухофазаси жамоат назорати остида →\nҚонун ҳаммага баробар\n08.08.2019 andijon Қонун ҳаммага баробарda fikr bildirishni o'chirish\n8-mart (1) 9-may (8) 14 январь (13) 21-ДИМИ (1) Karimov (5) Kонференция (1) oromgoh (5) pensiya (1) safimiz kengaymoqda (3) Tadbirla (31) Tadbirlar (9) Tanlov (4) Yoshlar (6) Андижон давлат университети (4) Асака-ёғ (1) Билимлар куни (2) Биокимё (2) Бирлашма кенгаши (5) Германия (1) Давлат (10) Маънавият соати (4) Метмаш (2) Мехнат мухофазаси (3) Меҳнатни муҳофаза қилиш (4) Мот (1) Мурувват тадбирлари (3) Мустақиллик дарси (2) Муҳаммад Юсуф (2) Навоий (1) Пахтаобод (1) Сафимиз кенгаймоқда (2) Саховат тадбирлари (4) Саёхат (9) Таълим (14) Уз-Донг Жу Пэинт Ко (2) Уй-жой коммунал хизмат ходимлари куни (1) Халқаро мехнат ташкилоти (3) вилоят элетр тармоқлари (4) истеъмол (4) мажбурий меҳнат (2) савол-жавоб (6) семинарлар (17) соғлиқни сақлаш (7) спорт (15) эъзоз (9)\n© 2021 Юрт тараққиёти йўлида бирлашайлик!


ИСТИҚЛОЛДАН НУР ОЛИБ... » Навоий шахар хокимлиги расмий сайти » Официальный сайт хокимията г.Навои » Official site of Municipality of the city Navoi\nНавоий шахар хокимлиги расмий сайти » Navoiy shahri » Yangiliklar » ИСТИҚЛОЛДАН НУР ОЛИБ...\n03-04-2015 14:07 Navoiy shahri » Yangiliklar\nАмир Темур бин Муҳаммад Тарағай Баҳодирхон ўғли ўз халқининг, миллатининг тақдирига дахлдор буюк хизматлари, савобли амаллари билан Ватанимиз тарихида чуқур из қолдирган шахсдир. У йирик давлат арбоби, моҳир саркарда, фан ва маданият ҳомийси сифатида ўз халқини мустамлакачилик зулмидан озод қилди. Давлатни янги ижтимоий-иқтисодий тараққиёт сари бошлаб, жамиятни ислоҳ қилишнинг истиқболли йўлини танлади.\nТарихнинг ҳеч ким инкор қила олмайдиган шундай қонунияти бор. Қачонки халқнинг бошига инқирозли, жафоли кунлар тушса, шу миллатнинг баҳодир ўғлонлари Ватан озодлиги учун сиёсий кураш майдонига чиқадилар. XIV асрнинг 50-60 йиллари Мовароуннаҳрда сиёсий вазият ниҳоятда кескинлашган, мўғул хонларининг ҳужумлари авж олган давр эди. Вазиятни тўғри таҳлил қила олган навқирон 24 ёшли Темурбекнинг кураш майдонига кириб келиши тўғри ва ўз вақтида намоён бўлган жараён эди. 1360 йилдан 1370 йилгача у ўз халқининг тинчлиги, бахти учун курашди. Ҳеч иккиланмай, қатъий ишонч билан босқинчи ёвларга қарши жанг қилди ва ғалабаларга эришиб келди. Шу боис у ватанида мустақиллик байроғини ўрнатди.\nСоҳибқирон ҳокимиятга келиши билан давлат бошқарув тизимини тубдан ислоҳ қилди, уни халқи, ватани манфаатларига мослаштирди. Давлат бошқаруви ишларига ўқимишли, тадбиркор, қувваи ҳофизали, ўз элига хиёнат қилмайдиган инсонларни тайинлади. Аҳолининг барча қатламлари вакилларини маълум касб-кор, тадбиркорлик билан шуғулланишга даъват этди. Бу даврга келиб, Туркистон мустақил сиёсий, ижтимоий-иқтисодий ва маданий ривожланиш йўлидан борди.\nБуюк давлат соҳибининг оқилона саъй-ҳаракатлари туфайли Мовароуннаҳр XIV асрнинг охирига келиб сиёсий жиҳатдан қудратли, иқтисодий жиҳатдан бой ва маданий юксалган салтанатга айланди.\nАмир Темур давлати ўша даврда бошқа мамлакатлар билан ҳам фаол ташқи алоқаларни ўрнатган эди. Шуниси эътиборлики, у бундан 600 йил аввал давлатлараро иқтисодий ҳамкорлик, интеграциялашув, глобаллашув ғоясининг моҳиятини, аҳамиятини яхши тушунган, мамлакатлараро фаол ҳамкорликсиз ҳеч бир давлатнинг истиқболи бўлмаслигини теран англаган эди. Темур ташаббуси билан унинг давлатида Осиё қитъасининг Хитой, Ҳиндистон, Рум (Туркия) давлатлари, Европанинг Франция, Англия, Испания, Италия давлатлари билан дипломатия, савдо-иқтисодий, маданий ҳамкорлик кенг йўлга қўйилган эди.\nЕтук давлат арбоби юртига келган испаниялик, франциялик, англиялик, хитойлик ва бошқа хорижий элчиларни ҳурмат билан қабул қилиб, улар шарафига базмлар уюштирган. Шундай йўл билан у мамлакатда Осиё ва Европани боғловчи ягона иқтисодий макон барпо этганини тарихий манбалар орқали яхши биламиз.\nНадоматлар бўлсинки, собиқ совет мафкурачилари даврида Амир Темур давлатининг ички давлат бошқаруви ва ташқи сиёсат борасидаги олиб борган ишлари сохталаштириб кўрсатилди. Соҳибқирон ҳарбий ҳаракатларининг ҳеч инкор этиб бўлмайдиган сабаблари бор эди. У шарқий Руссияни Олтин Ўрда хонлиги зулмидан озод қилди. Шарқий Европа халқларини усмоний турклар тажовузидан ҳимоя қилди. Яқин ва ўрта шарқда авж олган диний мазҳаблараро низоларни бартараф этди.\nФақат Ўзбекистон Республикаси мустақилликка эришгач, буюк ватандошимиз, йирик давлат арбоби, моҳир саркарда, Осиё ва Европа халқларининг халоскори, доно ислоҳотчи Амир Темур шахси, унинг ижтимоий-сиёсий фаолияти тўғри талқин этилиб, ватан ва эл манфаати йўлида олиб борган беқиёс саъй-ҳаракатлари эътироф этилди.\nАмир Темур жамиятдаги барча табақаларнинг ҳақ-ҳуқуқлари ва манфаатларини инобатга олиб, улар учун зарур ижтимоий, моддий-маиший шарт-шароитларни ҳам яратди. Ўша даврда жаҳон давлатчилиги тарихида бундай ижтимоий ҳимоя институти ҳали йўқ эди. Соҳибқирон давлат бошқаруви тизимини ислоҳ қилиб, уни янада бойитган буюк ислоҳотчидир. Бетакрор ҳарбий қобилият эгаси, атоқли саркарда тузган буюк армия ва унинг сафидаги ҳарбий кишиларда жанговарлик руҳи, Ватанга муҳаббат, садоқат туйғуси юксак даражада бўлган.\nЯна бир эътиборли жиҳати шундаки, бундан 600 йил аввал у профессионал суд тизимига асос солди. Бир сўз билан айтганда, соҳибқирон Мовароуннаҳрда ҳукм сурган ниҳоятда оғир сиёсий ва иқтисодий вазиятни одилона йўл билан бартараф этиб, тарқоқ мамлакатни бирлаштирди ва кучли давлат ташкил қилди. Шунингдек, у ислом динининг тақводор, айни вақтда бағрикенг вакили ҳам эди. Айниқса, ўз саройига келган бошқа динга мансуб руҳонийларни ҳам ҳурмат билан қабул қилиб, уларга исломий ҳурмат, тавозе кўрсатди.\nЕтук давлат арбобининг санъат ва маданиятни ривожлантиришдаги ҳомийлиги, мамлакат ободончилиги учун ғамхўрлиги, инсонни қайси ижтимоий қатламда бўлишидан қатъий назар эъзозлаш каби хусусиятлари бугун унинг авлодлари қалбида ҳам жўш уриб турибди.\nДемак, Амир Темур бин Муҳаммад Тарағай Баҳодирхон ўғлининг ижтимоий-сиёсий фаолияти ва давлатчилик мактаби ўз моҳиятига кўра миллий ва умумбашарий аҳамиятга эга. Мамлакат истиқболи, юрт равнақи йўлидаги ҳар бир ишимизда буюк бобомизнинг руҳи бизга ҳамроҳу ҳамнафас бўлиб келмоқда.\nНавоий ДПИ профессори,\nНАВОИЙ ВИЛОЯТ ҲОКИМИ НОРМАТ ТУРСУНОВ НАВОИЙ ША ...\nNavoiy shahar DAVLAT SOLIQ INSPEKSIYASI BOSHLIG‘INING 2022-YIL IYUN OYI YAKUNI BO‘YICHA HISOBOTI VA TADBIRKORLARGA MUROJAATI


ТЕМУР ТУЗУКЛАРИ... — Teletype\nАскарни энг қуйи мартабадан олий мартабагача тарбиялаб кўтариш тузуки\nАмр қилдимки, баҳодирлардан кимки қилич чопишда ўзини кўрсатса, биринчи марта бўлса–ўнбоши, иккинчи марта ботирлик қилса–юзбоши, учинчи мартасида эса мингбоши қилиб тайинласинлар. Ўнбоши қўли остидагилардан бири ботирлик кўрсатса, биринчи галда уни ўнбоши қилсинлар. Қилич чопишда ўзини ҳимоя қила туриб кўзга ташланган аскарлар бундан истиснодир, чунки ҳўкиз ҳам сузишганда шохини ниқтайди. Шундай экан, сипоҳийнинг аслу насабига ҳам қараш лозим.\nАгар мингбоши қилич зарби билан ғанимнинг бир фавж лашкарига шикаст етказса, уни биринчи амир этиб тайинласинлар. Биринчи амир ёв лашкари сафини бузиб, уларни тарқатиб, баҳодирлик кўрсатса, уни иккинчи амирлик даражасига кўтарсинлар. Шунга ўхшаш, қайси амир ёв лашкари тўпини тўздириб, иш кўрсатар экан, уни ўз мартабасидан юқори кўтарсинлар. Сипоҳийлардан кимки астойдил қилич чопса, ойлигини оширсинлар. Қайси бир сипоҳий урушдан юз ўгириб қочса, уни илтифотимиздан маҳрум этсинлар. Агар мажбуран чекинган бўлса, узрини қабул қилсинлар. Агар уни ваҳима босган бўлса, изза қилсинлар. Қайси сипоҳий, душман қаршисида қилич чопиб, яраланса, уни тақдирлаб, инъом берсинлар. Бордию яралангандан кейин қочган бўлса, унга таҳсин ўқиб, яраланганини эътиборга олсинлар. Чунки у ғанимга ҳужум қилмаган такдирда ҳам, ёв ҳамласи вақтида жароҳатлангандир, яраси унинг не ҳолга тушганининг гувоҳидир.\nҚайси бир сипоҳий ўзини кўрсатган бўлса, рағбатлантириб ҳақини адо этсинлар. Қайси бир сипоҳий хизматда юриб қарилик ёшига етаркан, уни ойлик-ҳакдан маҳрум этмасинлар ва мартабасидан туширмасинлар. Ҳеч бир сипоҳийнинг хизмати назардан четда қолмасин. Чунки улар давлат хизматида экан, боқий ҳаётларини фоний дунё накди учун аямаганининг ўзи ҳам инъомга ва моддий таъминотга лойиқлигини билдиради. Уни инъомидан маҳрум қилиб, хизматларини кўрсатмасалар, ноинсофлик қилган бўлурлар.\nЯна амр қилдимки, қайси бир амир ёки сипоҳийнинг менинг давлатим учун хизмати синггани аниқ бўлса–ғаним лашкарини синдирган, бирор мамлакатни забт этган ёки (жон-жаҳд билан) қилич чопишган бўлса, хизматини тақдирлаб, ҳақини адо қилсинлар. Ёши кекса сипоҳийларни ҳурматлаб, азиз тутсинлар. Улардан фойдали маслаҳатлар олсинлар, чунки уларнинг айтадиган гаплари ўз тажрибаларида кўриб, билганларидир. Уларни салтанат корхонасининг устунлари деб билсинлар. Улардан кейин ўғилларини ўринларига ўтқазсинлар.\nЯна амр қилдимки, ғаним томонидан қўлимизга ҳар қандай сипоҳий асир бўлиб тушса, уни ўлдирмасинлар. Унга ихтиёр берилсин. Агар навкарликни қабул қилса, навкар бўлсин; йўқ деса, уни озод этсинлар. Бунга мисол, мен қайсар билан урушда қўлга тушган тўрт минг румлик аскарни озод қилдим.\nҒаним сипоҳийларидан қайси бири ўз давлатининг тузини окдаб, бизга қарши қилич чопган, сўнгра ихтиёрий равишда ёки мажбур бўлиб, паноҳимизга келса, бундай аскарга ишониб, уни азиз тутсинлар. Чунки у ўз соҳибига вафодорлик қилиб, еган туз ҳақини оқлаган. Шунга ўхшаш, мен ҳам Шер Баҳромга нисбатан шундай қилдим. Амир Ҳусайн билан бўлган урушда у мен билан юзма-юз тўқнашиб, қилич чопишди; кейинроқ эса ўзи иложсизликдан менинг паноҳимга келганида, уни ҳурматладим.\nМенгли Буға ҳам Балх урушида менга қарши лашкар тортди. Жанг бошланишидан аввал ўзим томонга оғдириш мақсадида унга хат юбордим. У эса Туғлуқ Темурхоннинг ҳақига кўрнамаклик қилмади ва менга қарши лашкар тортиб, эрларча жанг қилди. Охир-оқибат енгилди. Кейинчалик ўз ихтиёри билан ҳузуримга тиз чўкиб, паноҳ излаб келганда, унинг мартабасини улуғладим, илтифоту марҳаматлар кўрсатдим. Унга қилган иноятларим ҳақи ўртамиздан ўтган нохушликлар бутунлай унутилди. Йиғинларда унинг қилган баҳодирликларидан сўзлаб, офарин айтар эдим. Ўзи аслида эр йигит бўлгани учун менинг давлатимда ҳам кўп баҳодирлик кўрсатиб, мени мамнун этди. Озарбайжон урушида қора Юсуф билан тўқнашганимда, лашкарим оғир аҳволга тушиб қолди. Шунда у майдонда қора Юсуфнинг ўлган аскар бошлиқларидан бирининг бошини найза учига санчиб, баланд кўтарди ва лашкаримга қора Юсуфнинг боши деб, уни ўлдига чиқарди. Бундан лашкарим дадилланиб, жангга ташланди ва қора Юсуф лашкарининг ўртасига ҳужум қилиб, қора Юсуфни қочирди. Бу урушда қора Юсуф устидан қозонилган ғалабани Менгли Буға номига ёздирдим ва унинг мартабасини оширдим.\nFebruary 27, 2020, 12:17


24 октябр 2020, Тошкент вақти: 16:11\nУл на гумбаздир туйнуги, эшигидан йўқ нишон.\nНеча гулгун, пок қизлар манзил айлабдир макон.\nТуйнугин очиб алар ҳолидан олсам хабар\nЮзларига парда тортиғлиқ, турарлар бағри қон.\nМ.Тожибоеванинг қамоқхонадан 2 август куни чиқарган мактуби шоира Увайсийнинг ана шу сатрлари билан бошланган. Мактуб “Эзгулик” инсон ҳуқуқлари жамияти раҳбари Васила Иноятова қўлига келиб тушган.\n“Мактуб оддий дафтар варағига зич қилиб ëзилган. Унга “Бутун жаҳон ҳамжамиятига, дунë журналистларига, дўст-қадрдонларимга - барча-барчага васиятнома”, деб сарлавҳа қўйилган”, - дейди В.Иноятова.\nУнинг сўзларига кўра, М.Тожибоева ўзига ўлим таҳдид қилаëтганидан ташвиш билдирган. “Агар ташқаридан менга ëрдам қилинмаса, қамоқхонада мени ўлдириб юборишмоқчи. Бу ердан мени тирик чиқариб юборишмоқчи эмас”, деган сатрлар бор мактубда.\nМ.Тожибоева имзоси билан чиққан бу мактубда қамоқхонанинг унга қийноқлар қўллаётган нозирлари исмлари бирма бир келтирилган.\n“Мени қийнаб, паймонамни тўлдираëтган Қўйлиқдаги УЯ 64-7 рақамли аëллар қамоқхонаси бош врачи Юлия Кумарина, қамоқхона нозири милиция майори Римма Рустамова, тезкор вакил Гули Аҳмаджонова ҳамда Музаффар Қаршиевнинг жиноятлари чексиз”, - дейилади мактубда.\nМ.Тожибоева мана бир йилдан бери қамоқхонанинг бир кишилик жазо ҳужраси - карцерга тиқиб қийнашаëтганидан шикоят қилган.\nВ.Иноятова М.Тожибоеванинг мактубини қамоқхона мулозимларидан бири тўғри унга олиб келиб берганини маълум қилди.\nМарғилон шаҳрида тузилган “Ўтюраклар клуби” норасмий инсон ҳуқуқлари ташкилоти раҳбари М.Тожибоева 2005 йилнинг 8 октябрида инсон ҳуқуқлари ҳимоячиларининг Ирландияда бўладиган йиғилишига кетиш олдидан ҳибсга олинганди.\nШу йилнинг 6 мартида Тошкент вилоятининг Ўртачирчиқ туманида бўлиб ўтган суд қарори билан Нобель мукофоти номинанти М.Тожибоева 8 йилга озодликдан маҳрум этилган.\nХалқаро инсон ҳуқуқлари ташкилотлари М.Тожибоевани сиëсий қарашлари учун қамоққа ташланган виждон асираси сифатида дарҳол озод этилишини талаб қилиб келмоқда.


Булоқбоши туманидан қилинган мурожаат эълон қилинмасдан ижобий якун топди\n13:40 / 10.07.2017\nЎтган ҳафтада Андижон вилояти, Булоқбоши туманидаги Барлос маҳалласида яшовчи аҳоли номидан Кун.uz таҳририятига мурожаат келиб тушди. Аризада маҳалладаги йўллар яроқсиз ҳолга келиб қолгани ҳақида баён қилиниб, фуқаролар томонидан турли идораларга билдирилган мурожаатлар самара бермаётганлиги айтилган эди. Жумладан, маҳаллада мавжуд иккита кўчанинг қишда лой ва ёзда чангга ботиши аҳолига, айниқса мактаб ўқувчиларига жуда катта қийинчилик туғдираётгани билдирилган.\nМурожаатни ўрганиш мақсадида таҳририят ходими Булоқбоши туманида бўлди. Туман ҳокими Дониёрбек Мақсудов билан бўлган суҳбатдан сўнг мутасадди йўл ҳолати бўйича билдирилган эътирозни ўрганиб, ўтган ҳафтанинг ўзида мавжуд муаммони ижобий ҳал қилиб бергани, эътирофга лойиқ. Туман ҳокими Барлос маҳалласида аҳоли билан ҳудуддаги турли идора маъсуллари билан биргаликда учрашув ўтказди.\n“Йил бошидан бери ҳар ҳафтада туманимизнинг барча ҳудудлари аҳолиси билан очиқ мулоқотлар ўтказиб, барча соҳаларда мавжуд муаммоларни ҳал этиш борасида иш олиб бормоқдамиз. Барча камчиликларни ўрганиб чиқиб, ижобий ҳал қилиш маълум бир фурсатни талаб қилади. Жорий йилнинг биринчи чорагида туманимиздаги 21 та кўча дастур асосида таъмирланган бўлиб, иккинчи чоракда яна 20 тадан зиёд маҳалла кўчаларини яхши ҳолатга келтириш режалаштирилган. Туман ҳокимлиги ҳамда бошқа идора раҳбарлари нафақат йўл, балки бошқа йўналишларда мавжуд камчиликларни бартараф этиш учун мана шундай очиқ мулоқотлар ўтказиб бормоқда”,- дейди туман ҳокими.\nМурожаатда келтирилган кўчага шағал ётқизиш ишлари якунига етказилиб, техника воситалари ёрдамида текисланди. Маҳалла аҳли амалга оширилган иш юзасидан ўз миннатдорчилигини билдирдилар.\n- Мен Зайнабхон Бобохонова мана шу маҳаллада истиқомат қиламан, - дейди ёши етмишни қоралаган онахон. – Бугун туманимиз мутасаддилари билан бўлган учрашув давомида, маҳаллада йиғилиб қолган муаммоларни айтдик. Йўл масаласи жойида ҳал этилди. Мурожаатимизни тез кунларда ҳал этилганидан хурсандмиз.\nКун.uz таҳририяти аҳоли томонидан қилинган мурожаатни ўрганиб, тез фурсатда ҳал қилиб берганлиги учун Булоқбоши тумани ҳокимлигига ўз миннатдорчилигини билдиради.


Эфиопиядаги уруш: ҳукумат Тиграй маркази эгалланганини маълум қилди, айирмачилар курашни давом эттирмоқчи\nЭфиопия қуролли кучлари бир неча ҳафтадан бери марказий ҳокимият ва Тиграй озодлик халқ фронти партияси ўртасида қуролли ихтилоф давом этаётган Тиграй штати пойтахти Мэкэле устидан назорат ўрнатди.\nЭфиопия бош вазири Абий Аҳмад Али ҳукумат кучлари ҳарбий амалиётни якунлашгани ва эндиликда Тиграй маркази - исёнчи кучлар пойтахти Мэкэле шаҳри тўлиқ назорат остига олингани ҳақида маълум қилди. Ҳарбий ҳаракатлар ноябрь ойи бошида бошланган ва Африка Шохи минтақасидаги вазият издан чиқиши хавфи юзага келганди.\nБир неча кун олдин эфиопиялик ҳарбийлар Судан ва Эритрея билан чегарадош бўлган шимолий провинция - Тиграйга кенг кўламли юриш бошлаганди. Бу ҳужум ҳақида ҳудуд етакчилари ва гуманитар ташкилотлар хабар беришганди.\nСўнгги хабарларга кўра, армия Мэкэлега кирган.\n«Шуни мамнуният билан хабар қиламанки, биз Тиграй ҳудудидаги ҳарбий ҳаракатларни якунладик. Ҳозирда биз эътиборимизни регион тикланиши ва инсонпарварлик ёрдами етказиб беришга қаратганмиз, федерал полицияси эса «Тиграй озодлик халқ фронти»ни тийиб туради», дея ёзган бош вазир твиттердаги саҳифасида.\nҲукумат ҳарбийлари ва «Тиграй озодлик халқ фронти» (ТОХФ) ўртасидаги қуролли зиддият уч ҳафтадан ортиқ вақт давом этаётганди. Бу вақт ичида минглаб кишилар ҳалок бўлган, ўн минглаб кишилар қочқинга айланган. БМТ кенг миқёсдаги гуманитар инқироздан огоҳлантирганди.\nНоябрь ойи бошида бош вазир Абий Аҳмад Али ТОХФга қарши ҳарбий амалиёт бошлангани ҳақида эълон қилди.\n2019 йилда қўшни Эритрея билан кўп йиллик низони ҳал қилгани учун тинчлик йўналишида Нобел мукофотига сазовор бўлган Эфиопия бош вазири халқаро ташкилотларнинг айирмачилар билан музокаралар столига ўтириш ҳақидаги чақириқларига қулоқ солишни истамади, «Тиграй озодлик халқ фронти» эса ғалабали якунга қадар курашишни ваъда қилди.\nЭфиопия армиясининг генерал-лейтенанти Ҳасан Иброҳим якунланган ҳафта давомида ҳукумат ҳарбийлари Мэкэледан шимолда жойлашган Викро шаҳри ва атрофдаги бошқа кичик шаҳарчаларни эгаллашгани ҳақида маълум қилганди.\nЭфиопия ҳукумати томонида туриб жанг қилаётган амҳаралик жангчилар / AFP\nИсёнчилар раҳбари Дебрецион Геберемайкл Reuters агентлигига берган маълумотида Тиграй пойтахтига артиллерия орқали зарбалар йўллангани, ҳукумат ҳарбийлари шаҳарни эгаллаш учун юриш бошлагани ҳақида маълум қилди.\nГеберемайкл «тиграйликлар ўз мустақиллигини ҳимоя қилишда давом этиши ва босқинчиларга қарши охиригача курашиши»ни таъкидлаганди.\nАввалроқ Эфиопия ҳукумати айирмачи кучларга ультиматум қўйган - қуролларни топшириш ёки Мэкэле қамал қилинишига тайёрланиш. Ультиматум муддати пайшанбага ўтар кечаси якунланди. Жума куни ҳарбийлар юришнинг «якуний босқичи» бошланганини эълон қилишди.\nЭфиопиялик ҳарбийлар минтақага кириб келишганидан кейин юзлаб кишилар ҳалок бўлган, минглаб кишилар бошпаналарини ташлаб кетишга мажбур бўлишган.\nЎтган кунлар ичида Тиграйда нималар бўлгани ҳақида аниқ ва батафсил маълумотлар олишнинг, воқеаларни мустақил баҳолашнинг имкони йўқ, чунки Тиграйда телефон алоқаси ва интернет ишламаяпти.\nЭфиопия бош вазирининг айтишича, қуролли кучлар Мэкэле шаҳри эгаллангач, ҳарбий ҳаракатларни тўхтатишган\nТиграй пойтахтида нималар бўлмоқда?\nЭфиопия армияси Мэкэле бир неча кун ичида эгалланиши, лекин қамал вақтида бу шаҳарда яшаётган 500 минг кишилик тинч аҳоли вакилларига зарар етказилмаслиги маълум қилганди.\nReuters агентлиги хабар қилишича, бош вазирнинг матбуот котиби Биллен Сеюм эфиопиялик ҳарбийлар тинч аҳоли яшайдиган туманларни ўққа тутмаслигини маълум қилганди. «Эфиопиянинг Мэкэле ва Тиграйдаги фуқароларининг хавфсизлигини таъминлаш федерал ҳукуматнинг устувор вазифасидир», деганди у.\nМэкэле эгаллангани ҳақида эълон қилган бош вазир, армия шу вақтга қадар «Тиграй озодлик халқ фронти» асирлигида бўлган минглаб аскарлар озод қилингани, шунингдек, армия аэропорт, жамоат институтлари, маҳаллий маъмурият бинолари ва муҳим муассасаларни назоратга олгани, операция «шаҳарнинг 500 минглик аҳолисини зарба остига қўймай амалга оширишга муваффақ бўлингани» ҳақида айтди.\nАввалроқ «Тиграй озодлик халқ фронти»нинг Agence France-Presse нашрида эълон қилинган мурожаатида халқаро ҳамжамият артиллерия зарбалари ва «оммавий қотилликлар»ни қоралашга чақирилганди.\nЖума куни бош вазир Абий Аҳмад Али Африка иттифоқи элчилари билан учрашувда минтақадаги тинч аҳоли ҳимоя остига олиниши ҳақида гапирди. Шу билан биргаликда, ҳарбий ҳаракатларни тўхтатиш бўйича тинчлик музокаралари муҳокама қилинмаган, элчилар эса Тиграйга киришига рухсат берилмаганди.\n«Тиграй озодлик халқ фронти» эса курашни давом эттиришини маълум қилган.\nБМТ Эфиопия армияси Мэкэлега ҳужум қилгудек бўлса, ҳарбий жиноятлар содир этилиши эҳтимоли ҳақида огоҳлантирганди. Шунингдек, ташкилот гуманитар миссиялар ходимлари регионга кира олмаётганидан хавотир билдирганди.\nЧоршанба куни Эфиопия ҳукумати тез орада ҳукумат томонидан назорат қилинадиган гуманитар йўлак ташкил этилишини маълум қилиб, бу йўлакдан БМТ ходимлари билан келишган ҳолда тинч аҳоли вакиллари муҳофазаси учун фойдаланилишини билдирганди.\nБМТ маълумотларига кўра, ноябрь бошидан бери қуролли ихтилоф сабабли Эфиопиядан қўшни Суданга 43 минг киши қочиб ўтган. Халқаро ташкилотда таъкидланишича, Суданга қочқинларни яқин 6 ой давомида сақлаш учун 125 млн евро зарур. БМТ озиқ-овқат маҳсулотлари тугаб бораётган 6 млн кишилик Тиграйга инсонпарварлик миссиялари ходимлари киришини таъминлашга чақирган.\nПайшанба куни эфиопиялик ҳарбийлар Тиграй ва Судан чегараси бўйлаб жойлаштирилди. Қочқинларнинг маълумот беришича, улар маҳаллий аҳолига мамлакатни тарк этишга рухсат беришмаган.\nBBC мухбири Энн Сой чегаранинг Судан томонида бўлиб, чегаранинг нариги томонида ўнлаб ҳарбийлар тургани, чегарани кесиб ўтишга уринаётган аҳоли оқими эса сезиларли даражада камайгани ҳақида хабар қилди.\n«Тиграй озодлик халқ фронти» таркибига кимлар киради?\nТОХФ ҳарбийлашган тузилмалар ва яхши ҳарбий тайёргарлик кўрган маҳаллий исёнчилардан иборат бўлиб, унинг таркибида 250 мингга яқин жангчи бор.\nАйрим таҳлилчилар зиддият партизанча характер олишидан - фронт жангчилари Мэкэле бой берилгач ҳам ҳукумат ҳарбийларига ҳужумлар уюштиришда давом этишидан хавотир билдиришган.\nДебрецион Геберемайкл Тиграй жангчилари «минтақа мустақиллигини ҳимоя қилиш учун ўлимга тайёрлиги»ни айтган. Ҳозирда у ташкилот кучлари Мэкэле атрофидан чекинганини тасдиқлаган.\nReuters ўз дипломатик манбасига асосланган ҳолда хабар беришича, ТОХФ Мэкэледа тинч аҳоли вакилларини сафарбар қилган: «Улар окоплар қазишган, уларнинг барчасида АК-47 бор».\nТаҳлилчиларнинг ҳисоблашича, эндиликда ТОХФ аъзолари тоғларга чекиниши, кейинроқ федерал кучларга қарши партизанлик уруши бошлаши мумкин.\nНодавлат ташкилотлар зиддият гуманитар инқирозга олиб келиши ва Африка Шохи минтақасининг барча давлатларидаги вазиятни издан чиқариши мумкинлигидан хавфсирашган.\nЭфиопия ҳукумати томонидан тайинланган инсон ҳуқуқлари бўйича комиссия Тиграйдаги ёшлардан тузилган гуруҳ шу йилнинг 9 ноябрида Май-Кадера шаҳрида мамлакатнинг турли ҳудудларидан келган 600 нафардан ортиқ фуқарони ваҳшийларча ўлдиришда айблаган. Комиссия хулосасига кўра, қурбонларнинг аксари совуқ қурол билан ўлдирилган, айримлар эса тириклай ёқиб юборилган.\nТОХФ бу ишга алоқадорлигини рад этмоқда ва халқаро текширув ўтказилишини талаб қилмоқда.\nЗиддият қандай ривож топди\nТиграй - Эфиопиянинг Эритрея ва Судан билан чегарадош бўлган провинциясидир. Олти миллионлик аҳолининг 95 фоизи маҳаллий тиграй халқига мансуб.\nТиграй аҳолиси Эфиопиянинг жами аҳолиси сонида 7 фоизлик улушга эга, аммо айнан шу халқ вакиллари кўп йиллар давомида ҳукуматда ва Эфиопия армиясида муҳим позицияларни эгаллаб келишган.\nТиграй ҳудудида Аксум шаҳри жойлашган, милод бошларида бу ерда ҳозирги Эфиопия ўрнидаги илк давлат тузилган\n9 сентябрь куни Эфиопияда умуммиллий ва маҳаллий сайловлар ўтказилиши белгиланганди, аммо Абий Аҳмад Али ҳукумати сайловларни коронавирус пандемияси туфайли 2021 йилга қолдирди.\nГеберемайкл бошчилигидаги Тиграй мухтор провинцияси раҳбарияти федерал ҳукумат талабига бўйсунмасдан сайловларни ўтказди ва «Тиграй озодлик халқ фронти» унда мутлақ ғалабага эришгани эълон қилинди.\nАбий Аҳмад Алининг кабинети тиграйликларнинг сайлови ноқонуний ўтганини маълум қилди. Ўз навбатида провинция раҳбарияти марказий ҳукуматнинг ваколат муддати тугагани ва сайловлар ўтказилмагани учун унга бўйсунишдан бош тортди.\nНоябрь ойи бошида Абий Аҳмад Али айирмачиларни федерал армия базасига қурол-яроғларни ўғирлаш мақсадида ҳужум уюштиришда айблади ва армияга Тиграйга юриш қилишга буйруқ берди.\nЭфиопияда 200дан ортиқ киши жангарилар ҳужуми қурбонига айланди\nЖССТ раҳбари Эфиопиядаги қатлиомга алоқадорликда айбланди


Зеленский Москвага борадими — Киев муносабат билдирди\nЗеленский Москвага борадими — Киев муносабат...\n24.04.2021 13:17 0 2216\nУкраина бош вазирининг ўринбосари Алексей Резниковга кўра, Владимир Зеленский музокара ўтказиш учун Москвага бормайди. Зеленский-Путин музокаралари «норманд формати» доирасида ўтказилиши керак, деди Резников.\nЭслатиб ўтамиз, Украина президенти Владимир Зеленский 20 апрел куни ўз видеомурожаатида Путинни Донсбасснинг уруш кетаётган исталган нуқтасида қабул қилишга тайёрлигини билдирганди. Бунга жавобан Россия президенти агар Зеленский икки томонлама музокаралар ўтказишни истаса уни Москвада қабул қилишга тайёрлигини маълум қилганди. Шу билан бирга, Путин агарда Зеленский Донбасс масаласини кўтармоқчи бўлса, аввал ДХР ва ЛХР раҳбарлари билан учрашиб олишини, кейин Россия билан музокаралар столи атрофига ўтириши мумкинлигига ишора қилганди.\nУкраинанинг вақтинчалик босиб олинган ҳудудлари реинтеграцияси масалаларига ҳам масъул саналувчи Алексей Резниковнинг фикрича, уруш кетаётган пайтда «агрессор-мамлакат вакили» билан Москвада учрашиш — «анчайин ғалати таклиф». Агарда шундай учрашув ташкил этилган тақдирда ҳам у «норманд формати» доирасида, худди 2019 йилда бўлгани каби тўрт мамлакат етакчилари иштирокида ўтказилиши керак.\nУкраина бўйича музокараларнинг «норманд формати» 2014 йилнинг июн ойидан бошланган. Ўшанда иттифоқчи қўшинлар Нормандияга туширилишининг 70 йиллигига бағишланган байрам тадбирлари доирасида Германия, Франция, Россия ва Украина раҳбарлари илк маротаба Донбассдаги вазиятни ўнглашни муҳокама қилишганди.\nРоссия Владимир Путин Украина Владимир Зеленский\nХориж Кеча, 09:06\nХориж 21/06, 14:14


АҚШ ҳарбийларига кўра¸ Ироқ ғарбида жанггариларга қарши кечган жангда 6 нафар денгиз пиëдаси ҳалок бўлган.\n22 январ 2021, Тошкент вақти: 15:25\nФалужжа ëнида бомба портлаши оқибатида 4 нафар денгиз пиëдаси ҳалок бўлиб¸ қолган иккиси Ироқнинг Сурия билан чегарадош Анбар вилоятида ўлдирилган.\nБундан олдин¸ АҚШ ҳарбийлари жанггарилардан камида 29 киши ҳалок бўлганини маълум қилган эди.\nИроқ полицияси мамлакатнинг Эрон билан чегарадош Восит вилоятида бошидан отиб кетилган 22 нафар жасад топилганини мағлум қилди.\nАнбар вилоятида ўтказилаëтган¸ Темир мушт номли ҳарбий амалиëтда мингга яқин АҚШ денгиз пиëдаси иштирок этмоқда.\nАҚШ ҳарбийларига кўра¸ Ҳусайбаҳ мавзесида жойлашган ташландиқ меҳмонхонага бомба отилиши натижасида¸ жанггариларга алоқадорликда гумон қилинган 20 нафар шахс ўлдирилди.\nШунингдек¸ АҚШ ҳарбийлари таъкидлашича¸ иккинчи ҳарбий амалиëт натижасида ўнга яқин портловчи модда топилган.\nДарë Дарвозаси¸ деб ном олган иккинчи ҳарбий амалиëтда АҚШ ҳарбийларидан икки ярим минг нафари ва Ироқ Хавфсизлик хизматдан 350 киши иштирок этмоқда.\nИроққа оид хабарларда айтилишича¸ Британия ҳарбийлари тунда ўтказган ҳарбий амалиëтда жанггариларга алоқадорликда гумон қилинган 12 нафар кишини қўлга олганлиги айтилади.


Учқудуқ газетаси хабар қилади: ОНАМ ҲАҚИДА АЙТИЛМАГАН СЎЗ! » Учкудуқ туман ҳокимлиги расмий веб-сайти\nБош саҳифа / Маҳаллий кенгаш / Депутатлар фаолияти / Учқудуқ газетаси хабар қилади: ОНАМ ҲАҚИДА АЙТИЛМАГАН СЎЗ!\nУчқудуқ газетаси хабар қилади: ОНАМ ҲАҚИДА АЙТИЛМАГАН СЎЗ!\n24-09-2018, 15:41, admin\nЙигирма еттинчи сентябрь.\nБолалигим ўтган ҳовлида мотам, мен эса узоқ-узоқлардаман. Лекин, юрагим негадир ғаш. Иш, тирикчилик ташвишлари билан ниҳоятда бандман-у, юрагим ғашлигини ўйлашга фурсат йўқ менда.\n...Семинар-тренингда иштирок этяпман. Менга: "Айнан шу дақиқаларда нимани ўйлаяпсиз?” деган савол билан мурожаат бўлди. Жавоб қайтараман: "Онамни!”.\nВа, ниҳоят меҳрибон ва мушфиқ онажоним кўз ўнгимда гавдаланади. Онамни жуда соғинибман! Қани энди қанотим бўлса-ю, учиб бориб бағрингизга бош қўйсам. Фарзандингизга бўлган оналик муҳаббати тафтидан эриб, бағрингизга сингиб кетсам...\nЙигирма еттинчи сентябрь. Кузнинг рангларини сарғайтган бу кун, менинг сочларимни оқартган бу кун. Менинг қалбим ўтинди бу кеч, менинг бағрим тилинди бу кеч.\nЙигирма еттинчи сентябрь. Илтижоларимни, ўтинчларимни тангрим даргоҳида қабул қилмаган кун...\nОхирги марта уйга борганимда худди юрагим бир кўнгилсизликни сезгандай сиз билан хайрлаша туриб, кўча бошидан қайтиб келдим. Қайтадан хайрлашдим. Юзимдан ўпиб, қўлингизни силкиб қолдингиз. Меҳрибон волидамнинг иссиқ нафасини сўнгги бор ҳис қилаётганимни мен ўшанда билмабман, ахир. Бугун эса гоҳ қувончли, гоҳ ташвишли кунларимда ҳам сизни эсга оламан.\n...Бир неча йиллар олдин қизим бетоб бўлиб касалхонада даволанди. Кўп йиғлаши мумкин эмас, шунинг учун ёнидан кетгим келмайди. Қизимнинг ёнида бўлганимда, уйда қолган ҳали эмизикли ўғлимни ўйлайман, уйга бирров борсам касалхонада қолган қизимдан хавотирланаман.\nОнани табиат яратмасин экан-а, ана шундай қийин дамларда сизнинг муштдеккина юрагингизни олти бўлакка бўлиб яшаганингизни ҳис этдим. Ҳар биримизнинг ташвишу қувончларимиз боис, юрагингиз пора-пора бўлиб яшаганингизни тушундим.\nОнажон! Бугун менинг ҳам жоним ўзимда эмас. Уч нафар полапонимда. Ахир, улар кулса куламан, йиғласа йиғлайман, оғриса оғрийман. Оламим шулар билан тўлин, бахтим шулар билан бутун.\nОналик меҳр-муҳаббати, жонсараклик зоҳир этиб турган нурли юзингиздаги қат-қат чизиқлар, биз фарзандлар "ширин” ташвишларининг ҳосиласи эмас-ми?\nСиз эмасми онажон! Оила устуни бўлган отамнинг ўрнини биз болаларга билдирмай, кўзланган мақсад сари дадил интилган. Сиз эмасми онажон! Отамдан кейин учовимиз ҳам олий маълумотли дипломни қўлга олиб, қучоғингизга талпинганда қувончдан кўзларингиз намланган. Сиз эмасми онажон! Акамлар уйланиб, келинчак ёр-ёр садолари остида остонага қадам босганида ҳам қувончдан ҳам армондан узоқ-узоқ йиғлаган. Афсуски, бу дақиқаларни ортга қайтариб бўлмайди...\nҲа, ота-она тириклиги биз фарзандлар учун катта бахт экан буни сира унутмайлик азиз фарзандлар!\n"Учқудуқ" газетаси хабар қилади: Йўлчи юлдуз\nУзоқ чул ҳудудида ўтказилга сайёр қабул